Na trpezama uvozna smrznuta svinjetina - 381 vesti\nNa trpezama uvozna smrznuta svinjetina\nBy RedakcijaPosted on December 8, 2020 December 8, 2020\nCene svinjskog i junećeg mesa su u Srbiji u poslednjih mesec dana pale manje od prozvodjačkih, a smanjena je i tražnja pa stočari ne znaju šta će sa viškovima, a uvozi se jeftino smrznuto svinjsko meso iz Evrope.\nPredsednik Asocijacije stočara Srema i Mačve Zoran Erić rekao je za Betu da je proizvodjačka cena žive vage tovljenika 160 dinara po kilogramu, a da trgovci plaćaju kilogram od 130 do 135 dinara po kilogramu.\n“Proizvodjači svinja imaju gubitak po svakom tovljeniku po 2.000-3.000 dinara. I prasetina je pojeftinila i kilogram košta 160 dinara, a proizvodjačka cena je 190 dinara po kilogramu jer su poskupeli pšenica, kukuruz i soja. U poslednjih deset godina nikad nije bilo gore”, rekao je Erić.\nDodao je da klaničari iz Srbije svakog meseca iz evropskih zemalja uvezu jeftino meso za preradu u vrednosti od tri do pet miliona evra jer je ponuda velika pošto je Kina zbog svinjske kuge u Nemačkoj prestala da ga uvozi iz tih zemalja.\nErić je rekao da su im u Ministarstvu poljoprivrede Srbije rekli da ne mogu da zabrane uvoz tog mesa zbog Sporazuma o pridruživanju i stabilizaciji.\nUzgajivači svinja koji su se opredelili isključivo za tu granu stočarstva, prema njegovim rečima, uzeli su podsticaje za opremu i za uzgoj svinja koji po krmači iznosi 15.000 dinara godišnje i “ne mogu sada da ugase tu proizvodnju, pa su u velikom problemu”.\n“Znamo firmu koja neprekidno uvozi smrznuto meso i preradjevine i svaki taj šleper za nas znači da 1.000 svinja neće biti prodato”, rekao je Erić.\nDodao je da je “u socijalizmu postojao lanac od proizvodjača do klaničara i trgovca, a da su sada pokidani i da trgovci ucenjuju klaničara, a oni proizvodjače.\nIako je cena žive vage stoke pala u mesarama, kako je rekao nisu smanjene maloprodajne cene mesa kao da ga od proizvodjača još kupuju po 170-180 dinara po kilogramu.\nPredsednik Udruženja Agroprofit Čedomir Keco rekao je da je sličan problem i sa junetinom jer je trenutno na tržištu višak od oko 8.000-9.000 junadi koje nemaju kome da se prodaju, a u Srbiji je potrošnja tog mesa samo 4,5 kilograma godišnje po glavi stanovnika.\nOn je rekao da proizvodjači zbog toga nisu mogli da iskoriste ni pola sredstava koja su izdvojena za premije kako bi im se pomoglo jer je ona bila uslovljena nalaženjem kupca i prodajom.\n“Posledice tako slabe tražnje će biti smanjenje proizvodnje i slabija ponuda naredne godine”, ocenio je Keco.\nTag: gubici poljoprivreda stočari svinjsko meso uvoz mesa\nPrevious post: Payoneer traži direktora za Beograd\nNext post: Deezer ulazi u partnerstvo sa A1 Telekom (VIP)


Lideri Italije, Nemačke i Francuske: Potrebno ojačati EU\nEmanuel Makron, Paolo Đentiloni i Angela Merkel u Trstu\nLideri Italije, Nemačke i Francuske, Paolo Đentiloni, Angela Merkel i Emanuel Makron saglasili su se danas u Trstu da je potrebna snažnija i jedinstvenija Evropska unija (EU), koja će se zajednički suočiti sa svim izazovima.\nNakon razgovora sa Merkel i Makronom, Đentiloni je rekao da je postignut napredak kada je u pitanju migratorna politika, ali da to nije dovoljno i dodao da teret moraju da podele sve države EU, prenela je italijanska agencija Ansa.\n"Italija je uradila svoj deo u spasavanju i primanju (migranata), i nastaviće sa tim, ali u isto vreme pokušava da obezbedi da migratorna politika ne bude obaveza samo pojedinih zemalja, već svih u EU", rekao je premijer Italije.\nĐentiloni je rekao da su Merkel i Makron potvrdili da je "potrebna kohezivnija i jača Evropska unija".\nNemačka kancelarka je rekla da "Evropa ne može da bude samo Evropa ekonomije, već i Evropa koja se ujedinjeno suočava sa svim izazovima", navodi Ansa.\nFrancuski predsednik je izrazio solidarnost sa Italijom, navodeći da Francuska "nije uvek činila svoj deo" kada su u pitanju izbeglice, ali da će "ubrzati procedure" i da će "uraditi svoj deo", ali i dodao da su ekonomski migranti i izbeglice "dve različite stvarnosti".\nGovoreći posle samita zemalja Zapadnog Balkana i Evropske unije u sklopu Berlinskog procesa, Đentiloni je takođe rekao da ekonomski migranti i izbeglice "nisu fenomeni sa istim karakteristikama", ali da "ne treba ignorisati realnost velikih migracija" do kojih je došlo iz ekonomskih razloga, a ne rata.


RTCG - Radio Televizija Crne Gore - Nacionalni javni servis :: Politika :: Evropska budućnost CG izvjesna\n03. 08. 2021. 11:16 >> 11:23 1\nKRIVOKAPIĆ - JANKOVIĆ\nEvropska budućnost Crne Gore izvjesna je, a Republika Austrija će nastaviti da otvoreno podržava našu državu na putu vladavine prava i evropske integracije, ocijenila je ambasadorka Republike Austrije u Crnoj Gori Ana Janković, tokom razgovora sa premijerom Zdravkom Krivokapićem.\nKrivokapić se tokom oproštajne posjete, zahvalio je ambasadorki Janković na izuzetnoj kooperativnosti i čestitao na dobijenoj Medalji za zasluge za doprinos unapređenju saradnje, jačanju međudržavnih veza i prijateljstva Crne Gore i Austrije, koje svjedoči o njenoj posvećenosti i predanosti visokoj misiji koju je obavljala u Crnoj Gori.\nKako je saopšteno iz Vlade Krivokapić se prisjetio Samita za Zapadni Balkan koji je održan u Beču, čime je iskazan izuzetan odnos Austrije i njenog kancelara prema svim zemljama Zapadnog Balkana, naročito prema Crnoj Gori, kao i zajedničkog napora koji su obje strane uložile u borbu protiv društveno - ekonomski razarajuće pandemije COVID-19.\nPremijer je kazao da u svijetlu Nove metodologije, u kojoj se konstatuje da nijedno novo poglavlje neće biti zatvoreno dok se ne ispune privremena mjerila u poglavljima 23 i 24, reformske aktivnosti u oblasti vladavine prava i realizacija privremenih mjerila ostaju apsolutni prioritet u djelovanju crnogorskih institucija.\nKako je saopšteno iz Vlade, premijer Krivokapić se osvrnuo na značajan potencijal koji Crna Gora posjeduje u oblasti zdravstvenog turizma koji bi mogao biti stavljen u funkciju post – COVID oporavka građana Austrije, te da je potrebno zajednički obilježiti lokacije i ustanove koje bi tu uslugu mogle da pruže, na obostranu korist, a sve u interesu zdravlja ljudi.\nAna Janković Zdravko Krivokapić


Novi zeleni sertifikati | VAmedia - info portal Novi zeleni sertifikati\n18/11/2021 18/11/2021 Нема коментара на Novi zeleni sertifikati\nGrađani Srbije na portalu eUprave mogu da preuzmu digitalne zelene sertifikate koji su kompatibilni sa pravilima Evropske unije.\nEvropska agencija za lekove ima svoje preporuke, države članice EU na različite načine donose odluke i od zemlje do zemlje zavisi koje se vakcine priznaju. U svakom slučaju, svi podaci o svim vakcinama koje se primaju u Srbiji biće i u novom EU sertifikatu, koji će od sledeće nedelje biti dostupan I na šalterima pošta.\nKako se navodi na sajtu Vlade, novi sertifikati se razlikuju od onih koji su do sada izdavani, imaju poseban izgled i QR kod, a za svaku vakcinu i test izdaje se posebna potvrda.\nSa novim sertifikatom gradjani će moći da uđu u sve zatvorene prostore u zemljama EU za koje je potrebna ova potvrda, ali i u 22 zemlje van Unije, koje su pristupile tom sistemu.\nGrađani Srbije i dalje mogu da koriste domaće potvrde, a novi sertifikat biće potreban onima koji putuju u države članice EU.


Britanski Guardian o naoružavanju policije RS-a: Raste strah od novih sukoba u regionu – Minber\nvelj. 13, 2018 at 8:20 pm\nBritanski Guardian o naoružavanju policije RS-a: Raste strah od novih sukoba u regionu\nadmin 4 godine ago 816 views\nUbrzano naoružavanje MUP-a Republike Srpske (RS) privuklo je pažnju i svjetskih medija, što, prema njihovom pisanju, uzrokuje zabrinutost zbog tendencija separatističke vlasti tog bosanskohercegovačkog entiteta i utjecaja Rusije na njih.\nNavodi se to u tekstu britanskog Guardiana, u kojem se autor Julian Borger osvrće na nabavku 2.500 automatskih pušaka i to samo nekoliko sedmica uoči otvaranja novog trening-centra u kojem će obuke vršiti instruktori iz Rusije.\nBorger ističe da je Dejtonski mirovni sporazum prekinuo rat, ali je kreirao sistem zasnovan na etničkoj pripadnosti.\n– Srpski društveni aktivisti, centralna bosanska vlada u Sarajevu i zapadne diplomate vjeruju da će teško naoružanu policiju koristiti separatistički lider bosanskih Srba Milorad Dodik kako bi učvrstio svoju poziciju i zastrašio protivnike uoči izbora u oktobru. Dugoročno gledajući, strahuju da će ta sila biti iskorištena za ostvarivanje cilja neovisnosti, pod rizikom novog rata u regionu – navodi se u tekstu.\nGuardian ističe i utjecaj Russije na Dodika kako bi se spriječilo pristupanje BiH NATO-u, a u prilog toj tezi ističu i učestale sastanke Vladimira Putina sa Dodikom u posljednjih nekoliko godina.\n– Dodik je također razvio odnose sa Noćnim vukovima, ruskim motociklističkim klubom koji je blizak za Putinom, a koji je pod sankcijama SAD-a zbog uloge u ratu u Ukrajini. Istovremeno, članovi paravojne formacije Srbska čast se pojavljuju na ulicama Banje Luke.\nKao izgovor za naoružavanje, ističe se u Guardianovom tekstu, vlasti u RS-u koriste napad na policijsku stanicu u Zvorniku iz 2015. godine, kada je Nerdin Ibrić, sin zvorničkog Bošnjaka kojeg su ubili pripadnici MUP-a RS-a početkom rata, ubio jednog i ranio dvojicu policajaca.\n– Četiri miliona dolara vrijedan antiterosistički trening-centar će biti otvoren u aprilu u okviru kasarne Zalužani kraj Banje Luke. Ministar unutrašnjih poslova RS-a Dragan Lukač je 2015. godine potpisao ugovor o saradnji sa Moskvom, koji predviđa instrukcije ruskih instruktora u tom centru – navodi se.\nRuski instruktori su, navodno, već stigli u Banju Luku, a sličan centar, podsjećanja radi, već postoji u Nišu, gdje je, sumanja se, pružana logistička podrška ruskim obavještajcima pri pokušaju državnog udara u Crnoj Gori.\nadmin 13 veljače, 2018\nDodik smanjio platu Ramizu Salkiću za 20 posto, tvrdi da nanosi štetu ugledu RS\nTekst ugovora između Omera i stanovnika Kudsa


Republika Srpska usvojila svoje izvješće Vijeću sigurnosti UN-a. Pogledajte što oni kažu, nikako se ne poklapa sa Schmidtovim - Dnevno.ba\nAutor: dnevno.ba Četvrtak, 05. svibnja 2022. u 17:53\nVlada Republike Srpske usvojila je Dvadeset i sedmo izvješće Vijeću sigurnosti Ujedinjenih nacija koji je, u ime Republike Srpske kao potpisnice svih aneksa koji čine Daytonski sporazum, glavnom tajniku UN i zemljama članicama Vijeća sigurnosti, uputio predsjednik Vlade Republike Srpske.\nRepublika Srpska u potpunosti je opredijeljena za Daytonski sporazum, što uključuje posvećenost suverenitetu, teritorijalnom integritetu i ustavnom poretku BiH. Tvrdnje njenih protivnika da Republika Srpska planira de jure ili de facto secesiju od BiH predstavljaju lažnu propagandu koja ima za cilj da privuče podršku antidaytonskom planu da se BiH centralizira pod isključivom vlašću jednog naroda, navedeno je u 27. Izvješću Vlade Republike Srpske Vijeću sigurnosti Ujedinjenih nacija, prenosi RTRS.\n– U prvom dijelu izvješća Republika Srpska odlučno traži da članovi međunarodne zajednice poštuju Daytonski sporazum i vladavinu prava. Decentralizirana struktura BiH i mehanizmi zaštite konstitutivnih naroda pomoću kojih je Daytonski sporazum sačuvao mir ni na koji način nisu u suprotnosti sa europskim vrijednostima, što pokazuju slični primjeri širom Europe. Izvor disfunkcionalnosti BiH nije Daytonski sporazum, već nezakonita subverzija Sporazuma, posebno od strane OHR. BiH ne pomaže ni to što neki u međunarodnoj zajednici ne poštuju demokratske procedure BiH i rezultate njenih slobodnih izbora – navodi se u izvješću.\nU dijelu dva, Republika Srpska naglašava da mir koji vlada u BiH od potpisivanja Dejtonskog sporazuma nije ugrožen ni na koji način. Republika Srpska dosljedno i kategorički odbacuje svako pribjegavanje nasilju, inzistira na rješavanju neslaganja u BiH isključivo mirnim dijalogom.\n– U trećem dijelu ovog Izvještaja govori se o tome kako Republika Srpska vidi napredak BiH. Republika Srpska ostaje opredijeljena za napredak BiH na putu europskih integracija. Uz to, Republika Srpska nastavlja da se zalaže za dijalog u dobroj vjeri kako bi se našlo rješenje za aktualnu političku krizu u BiH. Konačno, Republika Srpska poziva članove međunarodne zajednice da shvate da su potezi Republike Srpske, usmjereni na dalje vršenje poslova iz nadležnosti koje su joj date Ustavom BiH, jednostavno pitanje unutarnje politike i pokušaj da se riješi politička disfunkcionalnost i provokacije iz političkog Sarajeva i OHR-a, koji su, zapravo, izvor nestabilnosti u BiH – navodi se u ovom dokumentu.\nNa kraju, zaključuje se da Republika Srpska vjeruje da BiH može uspjeti ako svi ključni akteri, strani i domaći, konačno budu poštovali i pridržavali se Daytonskog sporazuma.\nSastavni dio 27. Izvješća su i četiri aneksa koji su, zajedno sa tekstom Izvješća, dostupni na internet stranici Vlade Republike Srpske.\nNaime, Vlada Republike Srpske usvojila je Dvadeset i sedmo izvješće Vijeću sigurnosti Ujedinjenih nacija koji je, u ime Republike Srpske kao potpisnice svih aneksa koji čine Daytonski sporazum, glavnom tajniku UN i zemljama članicama Vijeća sigurnosti, uputio predsjednik Vlade Republike Srpske.\nDvadeset i sedmo izvješće Republike Srpske Vijeću sigurnosti UN odnosi se na period listopad 2021-svibanj 2022. godine i u njemu, kao i u svojim dosadašnjim izvješćima, Vlada Republike Srpske izražava svoja viđenja o ključnim pitanjima i problemima s kojima se suočava BiH, a u cilju razjašnjavanja svojih stanovišta članovima Vijeća sigurnosti i međunarodne zajednice.


OHR: Izjava Dodika je neodgovorna, provokativna i neprihvatljiva – Fokus.ba\nOdgovornost je Predsjedništva BiH je da podržava puno provođenje Zakona o odbrani BiH, koji jasno utvrđuje obaveze, nadležnosti i ponašanje članova Oružanih snaga BiH - stav je OHR-a.\nRečeno je to Feni iz Ureda visokog predstavnika (OHR) u BiH uz napomenu i da Predsjedništvo BiH, koje je glavni komandant Oružanih snaga BiH kao i svi članovi Predsjedništva BiH, imaju pravnu odgovornost da osiguraju funkcioniranje Oružanih snaga BiH, a ne da ih na bilo koji način osporavaju.\n– Odgovornost je Predsjedništva BiH je da podržava puno provođenje Zakona o odbrani BiH, koji jasno utvrđuje obaveze, nadležnosti i ponašanje članova Oružanih snaga BiH – stav je OHR-a.\nPredsjedavajući Predsjedništva Bosne i Hercegovine Milorad Dodik pozvao je u nedjelju pripadnike Trećeg pješadijskog puka Oružanih snaga BiH da na sljedećem obilježavanju Dana tog puka obuku uniforme bivše Vojske Republike Srpske, a to je izazvalo burne reakcije u bh. javnosti.\n#milorad dodik#ohr#u fokusu


RTCG - Radio Televizija Crne Gore - Nacionalni javni servis :: Društvo :: Antifašističke poruke neophodnije nego ikad / print=true\nIZ GA ISTIČU 09. 11. 2018. 12:47 >> 12:23 0\nIZ GA ISTIČU\nAntifašističke poruke ktuelnije su i neophodnije nego ikad, jer je fašizam u Evropi ne samo preživio, već igra sve snažniju ulogu u javnom diskursu, pa i u Crnoj Gori, ocijenjeno je u nevladinoj organizaciji Građanska alijansa (GA).\n"Međunarodni dan borbe protiv fašizma i antisemitizma nužno je obilježiti, jer je dužnost svakog od nas da dignemo glas protiv mržnje u bilo kom obliku. Činjenica da na ovaj datum svake godine moramo podsjećati sa istim, opominjućim žarom, znači da se kao društvo ne učimo na greškama iz prošlosti", poručili su iz GA.\nKako su naveli, i dalje folklorni i fasadni antifašisti iz javnog života sa retoričkim zalaganjima a drugačijim djelima, zamagljuju pravi pogled na tu pošast "dok sve snažnije tonemo u savremene manifestacije ideologija mržnje".\n"Ponovićemo kao i ranije: neporaženi fašizam je slika modernog društva, a njegova mimikrija u gotovo svim porama socijalnog ne dozvoljava nam da shvatimo koliko je on danas aktuelniji u svom suštinskom značenju – odnosa prema drugačijem i društveno-političkog ambijenta koji ohrabruje suživot i/ili prožimanje različitosti ili promoviše i institucionalizuje njihovu diskriminaciju", ističu iz GA.\nNaveli su da u Evropi jačaju desničarske struje, sakrivene iza populista koje ideale krvi i tla prebacuju sa margina direktno u Parlament.\n"A zatim, nevjerovatnom brzinom na online svijet gdje se gubi svaka kontrola a negativan odnos prema emigrantima, netrpeljivost prema susjedima, stigmatizovanje bilo kakve različitosti postaje dominantan diskurs", piše u saopštenju.\nU Građanskoj alinjansi smatraju da razotkrivanje i sankcionisanje fašizma mora biti jedan od prioriteta političkih elita.\n"Jednostavno, retrogradnim fašističkim idejama u današnjoj Crnoj Gori ne može biti mjesta. Na ovaj dan ujedinjeni stojimo na liniji odbrane građanskog društva u kojem će identitetske različitosti postati kulturno bogatstvo, a političko-ekonomski sistem postati institucionalni okvir za poštovanje različitosti, a ne njihovo diskriminisanje", zaključuju u toj nevladinoj organizaciji.\nGrađanska alijansa Antifašizam


- Decembarsku prijavu za PDV, čiji je rok za dostavu istekao 10. januara, elektronskim putem je dostavilo 33.250 obveznika indirektnih poreza i celi proces je proveden bez ikakvih problema. Ostali obveznici su svoje prijave dostavili u papirnom obliku, što je ujedno i zadnji mesec kad je to bilo moguće. Januarska prijava, koja se mora podneti do 10. februara, moći će da se podnese isključivo elektronski. Do sada je UIO registrovala ukupno 42.693 obveznika za elektronsku komunikaciju, a to znači da je u ovom trenutku ostalo još 2.910 obveznika koji se nisu registrovali za e-PDV – kaže portparol UIO BiH Ratko Kovačević za Srpskainfo.\n- Kako do ovoga, ipak, ne bi došlo, još jednom apelujemo na one obveznike koji to još uvek nisu uradili, da se odmah registruju za elektronsku komunikacuiju sa Upravom. UIO je u svojim regionalnim centrima obezbedila mogućnost obveznicima koji se još nisu registrovani da na licu mesta izvrše registraciju. Neophodno je da odgovorna lica ili njihovi zastupnici ponesu sa sobom pečat, kako bi mogli overiti Izjavu o prihvatanju uslova korištenja elektronskih usluga UIO – ističe Kovačević.\nU funkciji portal e-porezi\nUprava za indirektno oporezivanje već je pustila u funkciju novi portal “e-porezi”, napravljen isključivo za ovu vrstu komunikacije korisnika i UIO. Osim toga, Uprava će nastaviti da razvija svoje elektronske usluge, a sve njihove usluge bi u narednom periodu trebalo postepeno da prelaze na elektronski način rada. Jedna od prvih stvari moglo bi biti podnošenja zahteva za potvrdu o izmirenim obavezama, koji se sada podnositi u pisanoj formi.


Vesti online / Vesti / Ex YU / Fejzulah iz BiH na Forbsovoj listi najuticajnijih mladih\nfacebook/ Fejzulah Anela Avdic\nImao je samo sedam godini kada je iz Bosne i Hercegovine izbegao u Sjedinjenjene Američke Države, gde i danas živi.\nFejzulah Fuji Avdić je proglašen za jednog od mladih lidera na koje posebno treba obratiti pažnju u narednim godinama.\n- Za ovakav uspeh uvek je zaslužan veliki trud jednog tima i zahtevao je naporan rad i zalaganje svih, od onih koji su tu još od početka, do nedavno zaposlenih ili onih koji su prešli na druga mesta - kazao je Avdić, koji podružnicu firme ima i u Sarajevu, preneo je sarajevski portal Klix.\n- Mnogo sam ponosan na sve svoje kolege i radnike i zadovoljstvo mi je što i sami mogu uživati u uspehu gde se prepoznaje njihov težak rad i zalaganje, jer oni to svi zaslužuju. Takođe, moj najvažniji tim je moja porodica bez čije podrške bih bio potpuno izgubljen u ovom svetu - izjavio je.\nPored poslovnih uspeha, Fejzulah Avdić u privatnom životu radost deli sa suprugom Anelom i ćerkama Nejli i Aminu.\nFejzulah Anela Avdic\nNajuticajniji mladi lider


Bez dogovora o telekomunikacijama sa tzv. Kosovom\nBez dogovora o telekomunikacijama sa tzv. Kosovom\nDelegacije Beograda i Prištine nisu uspele da se usaglase o ključnim pitanjima u vezi sa telekomunikacijama na Kosovu, rekao je Rasim Ljajić.\n„Ima napretka, ali ne i dogovora“, rekao je Ljajić nakon gotovo šest sati pregovora sa prištinskom delegacijom u Briselu.\nLjajić je istakao da je kosovska strana odbila kompromisne predloge u vezi sa međunarodnim pozivnim brojem za Kosovo i srpskim mobilnim operaterima za zajednicu srpskih opština.\n„Ovo pitanje će ipak najverovatnije morati da se reši u četvrtak na premijerskom nivou“, rekao je Ljajić, podsetivši da će se da u Briselu tada sresti predsednik srpske vlade Ivica Dačić i kosovski premijer Hašim Tači kod Visoke predstavnice Ketrin Ešton.\nPostignuta je saglasnost da Telekom Srbija dobije licencu za fiksnu telefoniju na celoj teritoriji Kosova, ali nije postignut dogovor o međunarodnom pozivnom broju za fiksnu telefoniju Kosova, rekao je šef pregovaračkog tima Beograda ministar Ljajić.\nLjajić je rekao da se u slučaju Telekoma Srbije pošlo od toga da se legalizuje postojeće stanje, da Telekom dobije dozvole za bazne stanice koje rade na Kosovu, a da se kroz grupe za primenu dobiju dozvole za nove stanice kako bi se pokrila buduća Zajednica srpskih opština.\nLjajić je rekao da je sa EU manje-više usaglašen tekst sporazuma, ali je prištinska strana na kraju odbila prvu tačku tog predloga koji se odnosi na međunarodni pozivni broj za fiksnu telefoniju.\nPrema rečima Ljajijća, srpska strana želi kompromis i da Kosovo dobije taj broj, ali je stav Beograda da mora da se poštuje određena procedura.\n„Želimo da Srbija u tome ima aktivnu ulogu jer jedino Srbija može kod Međunarodne telekomunikacione organizacije (ITO) da izdejstvuje da Kosovo dobije taj broj“, rekao je Ljajić.\nNa kraju današnjih pregovora nije došlo do usaglašavanja ni te prve tačke, a time ni celog sporazuma, dodao je srpski ministar.\nLjajić je rekao da je dogovoreno da se već sutra dostave predlozi i nađe rešenje na osnovu predloga dve stane, u pokušaju da se dođe do konačnog teksta dogovora.\nMinistar je objasnio da je kompromis koji je ponudila sprska strana odnosio na to da EU, ili jedna od zemalja EU, podnese zahtev kod ITO za dobijanje pozivnog broja za Kosovo. To je obuhvatalo i zamisao da i Srbija potpiše taj zahtev i da se onda razgovara na koji bi način to bilo primenjeno.\nLjajić je dodao da je Beograd spreman da to prihvati, a u primeni bi se dve strane dogovorile kome taj međunarodni pozivni broj pripada, kao i da li je to privremeno ili trajno rešenje. On je ukazao da je Beograd spreman da se u okviru grupa za primenu sporazuma to dalje razmotri i usaglasi.


Trećina ispitanika smatra da lokalne vlasti u Srbiji uglavnom ne vode računa o potrebama sugrađana - Dijalog.net\nNaslovna Politika Trećina ispitanika smatra da lokalne vlasti u Srbiji uglavnom ne vode računa o potrebama sugrađana\nBeograd, 15. oktobar 2019. – Zadovoljstvo radom lokalnih organa vlasti, administrativnih službi i službenika kontinuirano raste i sada skoro svaki drugi stanovnik centralne Srbije smatra da lokalna samouprava vodi računa o građanima i pruža im usluge adekvatne njihovim potrebama.\nOvo pokazuju rezultati istaživanja javnog mnjenja koje je sprovedeno u okviru programa Swiss PRO, a koji podržava Vlada Švajcarske.\nNakon što je 2010. godine bilo svega 22% ispitanika koji smatraju da lokalne vlasti vode računa o građanima, beleži se trend rasta, pa je 2013. godine bilo 26%, 2017. godine je izmereno 37%, a poslednji istraživački nalaz je da 45% ispitanika ima pozitivne stavove o tretmanu građana od strane lokalne samouprave.\nIako raste percepcija da se lokalne samouprave trude da udovolje građanima, ipak i dalje trećina ispitanika smatra da lokalne vlasti uglavnom ne vode računa o potrebama sugrađana, a 12% misli da uopšte ne vode računa.\nIpak, svaki treći ispitanik smatra da nije dovoljno informisan o funkcionisanju opštine u kojoj živi.\nSvega 1-2% ispitanika je aktivno učestvovalo u procesima kojima se donose odluke o radu lokalne samouprave, bilo da se radi o referendumu, javnim slušanjima ili javnoj raspravi i slično.\nSvaki deseti građanin je čuo za takve aktivnosti ali nije učestvovao u njima, a više od 85% ispitanika nije čak ni čulo da se nešto tako održavalo u njihovoj opštini.\nNa pitanje šta najbolje funkcioniše u opštinskoj upravi, više od polovine građana je navelo opštu upravu, zaduženu za izdavanje izvoda iz matičnih knjiga, uverenja, potvrda i slične dokumentacije. Petina ispitanika je ocenila da najbolje funkcionišu poreski poslovi, a slede društveni poslovi, poput socijalne zaštite, obrazovanja i zdravstva.\nSvega po 5% ispitanika najbolje ocenjuje rad građevinskih i urbanističkih, kao i inspekcijskih poslova.\nVeć godinama većina građana centralne Srbije smatra da razvoj lokalnih samouprava treba bazirati na poljoprivredi, pa tek onda na lakoj industriji.\nPrioritetna oblast ulaganja u lokalnoj zajednici za građane je poboljšanje prilika za mlade, a podaci ukazuju na trostruko više građana koji žele ulaganja u poboljšanje kvaliteta zdravstvenih institucija, nego u škole i vrtiće.\nOd lokalnih institucija, građani najveće poverenje ukazuju predsedniku opštine ili gradonačelniku, a zatim opštinskoj administraciji,službenicima. Za nijansu više poverenja imaju u lokalne medije nego internet portale i podjednako poverenja u političke partije i organizacije civilnog društva.\nOsećaj bezbednosti građana je na visokom nivou, skoro 80% ispitanika ima percepciju potpune ili delimične bezbednosti u gradu ili opštini u kojoj žive.\nSa druge strane, malo više od petine građana iskazuje percepciju nebezbednosti, a kao razloge ispitanici najviše navode lošu infrastrukturu, poput neosvetljenih ulica, nebezbednih saobraćajnica i rupa na putevima, kao i kriminal, a potom slede psi lutalice, loši međuljudski odnosi i narkomanija.\nDa živi “dobro” smatra 13% građana centralne Srbije, ocenom “srednje” i “podnošljivo” opisalo je trenutni kvalitet života dve trećine građana, a petina ocenjuje da živi “teško podnošljivo” i još 3% ispitanika smatra da žive “nepodnošljivo“.\nTrendovi u odnosu na prethodne cikluse istraživanja koji su sprovedeni 2010, 2013. i 2017. godine ukazuju da se postepeno povećava procenat građana zadovoljnih elementima svakodnevnog života u lokalnoj zajednici. Zadovoljstvo građana je najviše kada je u pitanju dostupnost mesta za kupovinu i nabavku, stanje na pijacama i kvalitet obrazovno-vaspitnih institucija.\nIstraživanje javnog mnjenja sprovedeno je u okviru programa “Podrška Vlada Švajcarske razvoju opština kroz unapređenje dobrog upravljanja i socijalne uključenosti – Swiss PRO“, koji podržava Vlada Švajcarske u saradnji sa Vladom Srbije, a sprovodi Kancelarija Ujedinjenih nacija za projektne usluge (UNOPS) u partnerstvu sa Stalnom konferencijom gradova i opština (SKGO).\nCeSID je isključivo odgovoran za sadržaj istraživanja i on ne predstavlja neophodno stavove Vlade Švajcarske i Vlade Srbije.\nOznakeCESIDistraživanjelokalna samoupravaSwiss PRO\nPrethodno Otvorena vrata pravosuđa: Zašto suđenja dugo traju u Kruševcu\nSledeće Gajtandžijeva: Uzbunjivač iz Krušika je heroj jer je dokazao korupciju a oni ga hapse\nTop Tags lokalna samouprava Vlada Republike Srbije Srbija i Evropska unija OCD ljudska prava mladi vladavina prava istraživanje Evropska unija Civilno društvo mediji evropske integracije konkurs Društvo Evropska komisija


Predlog zakona o PIO\nIzvor: S media, 13.Avg.2010, 18:12\nPredlog novog Zakona o penzijskom i invalidskom osiguranju predviđa povećanje najnižih penzija, duži radni vek i potpuno novi način usklađivanja penzija, izjavila je danas u Čačku državni sekretar Ministarstva rada i socijalne politike i predsednik Komisije za izradu novog zakona Radina Todović.\nUsvojene izmene zakona o penzijsko-invalidskom osiguranju Vlada Srbije je prosledila parlamentu i trebalo bi >> Pročitaj celu vest na sajtu S media << da se nađu na dnevnom redu jesenjeg zasedanja srpskog parlamenta.\n"Predloženim izmenama, predviđeno je postupno podizanje uslova za sticanje prava na starosnu penziju za pet godina, od 2011. do 2022. godine", rekla je Radina Todović.\nOna je izjavila da novim zakonskim predlogom muškarci stiču pravo na penziju kada navrše 65 godina, a žene sa 60 i sa najmanje 15 godina staža osiguranja ili sa 40 godina staža kada su u pitanju muškarci i 38 godina kada su u pitanju žene.\nPrema rečima Radine Todovića, predloženim zakonom predviđeno je i podizanje uslova za sticanje prava na porodičnu penziju, a pažnju javnosti naročito je privuklo usklađivanje penzija.\n"Predloženim zakonom je predviđena i promena načina usklađivanja penzija, tako što će se od 1. aprila i 1. oktobra usklađivati sa kretanjem potrošačkih cena na teritoriji Srbije u prethodnih šest meseci", dodala je Radina Todović.\nPREDLOG ZAKONA O PIO PREDVIĐA VEĆE PENZIJE\nIzvor: Kurir, 13.Avg.2010\nČAČAK - Predlog novog zakona o penzijskom i invalidskom osiguranju predviđa povećanje najnižih penzija, duži radni vek i potpuno novi način usklađivanja penzija, izjavila je..ČAČAK - Predlog novog zakona o penzijskom i invalidskom osiguranju predviđa povećanje najnižih penzija, duži radni...\n13.Avg.2010: S media\nDan pre: 12.Avg.2010\nDan posle: 14.Avg.2010


Naslovna » Izlasci » Gaming Challenge, 24. i 25. maja\nAh Neša 22. maj 2014. Izlasci Komentari su isključeni na Gaming Challenge, 24. i 25. maja\nU okviru turnira, biće organizovano i prikupljanje sredstava za higijenu i pomoć koja će se putem fondacije opštine Novi Beograd uputiti prihvatnim centrima, a gejmeri, takmičari i navijači su pozvani da se u što većem broju odazovu ovoj akciji.\nProgram festivala čini i humanitarna likovna radionica na koju su pozvana sva deca i roditelji (oba dana od 14.00). Deca će moći da crtaju i slikaju na štafelajima postavljenim na platou ispred prodavnice Dexy Co. ili da se igraju sa plastelinom.\nU atrijumu, pored „spectators arene“, nalaziće se i izložbeni deo u kome će sponzori i učesnici turnira izložiti najnoviji gamerski hardware i opremu.\nDeo prihoda sa Gaming Challenge festivala biće uplaćen za pomoć ugroženom stanovništvu u poplavama. (danubeogradu.rs)\n– League of Legends (5vs5 PC platforma)\n– Pro Evolution Soccer (1vs1 Ps3 platforma)\n– Yu Gi Oh, kvalifikacije za svetsko prvenstvo\n– Counter Strike Global Offensive (5vs5 PC platforma)\nTagovidelta city dub it izlasci vesti video igre\nPrethodni Festival Krokodil 2014, od 12. do 14. juna\nSledeći Premijera: Kad su cvetale tikve, 24. maj


IZ JKP “VODOVODA”: Zbog radova se zatvaraju Brijanova i Rajićeva ulica – Kruševac PRESS\nAutor Redakcija\t Objavljeno 15.10.2020. 0\nOd četvrtka do subote ponovo će biti zatvorene Brijanova i Rajićeva ulica.\nZbog radova na rekonstrukciji vodovodne mreže u periodu od 15.10.2020. do 17.10.2020 godine određuje se zatvaranje za saobraćaj deo ulice Brijanove (od Balkanske do Stevana Sinđelića) i deo ulice Rajićeve (od Brijanove do zgrade Sud-a).\nZaustavljanje saobraćaja je neophodno kako bi se izvršili neophodni radovi. Potrebno vreme zatvaranja ulice u datom periodu je non-stop.


Nezaposlenost i neaktivnost mladih u EU | Znanjem do Posla\nNezaposlenost i neaktivnost mladih u EU\nod strane Sandra Vlatkovic | jun 30, 2017 | Nezaposlenost\nNajnoviji podaci o kretanjima na tržištu rada u segmetu nezaposlenosti mladih i “lica koji su nezaposleni, ne školuju se niti se usavršaju kroz sistem obuka” (tzv “NEET kategorija” mladih) pokazuju da se nastavlja trend kontinuiranog pad koji postoji još od 2014. godine, to jest da je mladima u Evropskoj uniji sve lakše da dođu do posla.\nOd svog vrhunca 2013. godine kada je iznosila skoro 24 odsto stopa nezaposlenih kod mladih u 2016 pala je na 18,7 odsto. I pored ostvarenog napretka, ova stopa je i dalje 2,8 procentnih poena veća nego 2008. godine, pre ekonomske krize.\nMeđutim, za neke države članice Evropske unije pokazatelji za nezaposlenost mladih i NEET kategoriju još uvek imaju veoma visoke vrednosti i predstavljaju značajni ekonomski ali i društveni problem. Najalarmatnije stanje je u u dve države članice EU u kojima je nezaposlenost kod mladih iznad 40 odsto, a to su Španija i Grčka, mada je i kod njih zabeležen trend smanjenja tokom prošle godine.\nU Evropskoj je uniji tokom 2016 godine 6,3 miliona mladih ljudi bilo nezaposleno i nalazilo se van sistema obrazovanja ili obuka, što je malo iznad nivoa zabeleženog 2008. godine. Visoke stope NEET, iznad 15 odsto, zabeležene su u nekoliko zemalja Unije – Bugarskoj, Hrvatskoj, Kipru, Grčkoj, Italiji i Rumuniji. Smanjenje u stopama NEET u 2016. godini rezultat je smanjenja učešća nezaposlenih lica iz NEET kategorije (za 0,5 procentnih poena), dok je udeo neaktivnih lica iz NEET kategorije povećan (za 0,1 procentnih poena) i sada je 6,2%,, uprkos činjenici da je u mnogim zemljama EU upis u obrazovni sistem značajno povećan.\nZajednički izveštaj o zapošljavanju (Joint Employment Report) pokazuje da su države članice ubrzale reformske napore u cilju poboljšanja položaja mladih u 2015. i 2016. godini, posebno poboljšanjem tranzicije od škole do posla. Među tim merama kao ključna pokazala se “Garancija za mlade” koja je promovisala uspešne projekte država članica EU, unapređivala koordinaciju različitih aktera, gradila partnerstva između različitih javnih politika i podržavala strukturne reforme i inovacije u kreiranju javnih politika.\nDo sada je deset miliona mladih ljudi imalo koristi od Garancija za mlade.\nVažne i povezane reforme takođe uključuju:\nOutreach aktivnosti ka mladima koji nisu registrovani u Službama za zapošljavanje. Dve trećine Službi za zapošljavanje su trenutno angažovane u ovu vrstu aktivnosti (npr. Švedska, Grčka i Španija).\nPosebno kreirane mere u okviru aktivne politike zapošljavanja, kao što su subvencije za plate (npr. Hrvatska, Estonija, Kipar, Francuska) i izmene u radnom zakonodavstvu kako bi se ublažila segmentacija tržišta rada koja pogađa mlade disproporcionalno (npr. Litvanija, Poljska).\nReforme pripravništva i bolje regulisanje strućnih praksi sa ciljem usklađivanja veština mladih sa potrebama tržišta rada i većeg uključivanja privatnog sektora.\nJavne politike koje podižu nivo osnovnih veština i koje doprinose inkluzivnom obrazovanju (npr. Češka, Grčka, Poljska, Portugal i Slovačka).\nUprkos ohrabrujućem napretku, neophodne su kontinuirane strukturne reforme i širenje obuhvata mera posebno za mlade ljude sa niskim kvalifikacijama i za one koji se suočavaju sa višestrukim preprekama za pristup tržištu rada. Dalji napori su neophodni kako bi se efikasno uključili mladi ljudi koji su nezaposleni, ne školuju se niti se usavršaju kroz sistem obuka (NEET kategorija).


Konferencija “Zaštita od nasilja u porodici u praksi zasnovana na studijama slučaja“ - EUIC Podgorica\nU EU Info Centru održana je konferencija „Zaštita od nasilja u porodici u praksi zasnovana na studijama slučaja“, koju u okviru kampanje “16 dana aktivizma protiv nasilja nad ženama” organizuju SOS telefoni za žene i djecu žrtve nasilja iz Podgorice, Berana i Ulcinja, a sprovode uz podršku i finansiranje Delegacije Evropske unije u Crnoj Gori. Cilj konferencije je da ukaže na pozitivne prakse ali i nedostatke u sistemu zaštite od nasilja u porodici kako na nivou zakonodavstva tako i na nivou postupanja prema osobama sa iskustvom nasilja tokom intervencije.\nCrna Gora ima kvalitetne zakone u oblasti rodno zasnovanog nasilja, ocijenio je ministar za ljudska i manjinska prava, Mehmed Zenka, i poručio da je u borbi protiv te pojave potrebno zajedničko i sinhronizovano djelovanje svih činilaca društva. Prema njegovim riječima, nasilnik se ne rađa, već se stvara.\n„Obično muškarci koji nijesu ispunjeni u društvu i nijesu uspjeli da ostvare autoritet u okolini, pokušavaju to da nadoknade kod svojih najbližih na najbrutalniji način“, rekao je Zenka.\nPredstavnica Evropske unije, Mladenka Tešić, smatra da rodno zasnovano nasilje i dalje predstavlja problem, iako postoje neki pozitivni pomaci u vezi sa primjenom međunarodnih konvencija i uspostavljanjem institucija.\nZato, poručuju iz nevladinog sektora, treba mijenjati zakone ali i samo postupanje službenika prema žrtvi tokom postupka.\n„Procjena rada institucija koje se bave zaštitom žrtama i sankcionisanjem počinioca, ocjenjuje se prvenstveno analizom usluga, mjera i intervencija koje se preduzimaju u cilju zaštite“ , rekla je Jelena Radulović, koordinatorka projekta.\nIz ministarstva zdravlja tvrde da je taj sektor spreman da se suoči sa svim problemima koje se tiču nasilja, ne samo u porodici već i šire. Kada se govori o žrtvama porodičnog i drugog nasilja u svakom domu zdravlja postoje centri za menatalno zdravlje, koji su prva stepenica za pružanje psihosocijalnog tretmana žrtvama nasilja.\n„ Svi mi moramo, sa aspekta svojih nadležnosti, sa aspekta međusektorskog djelovanja, da damo doprinos tome da se žrtve ohrabre, da na pravi način traže pomoć, da ih ohrabrimo kome da se u datom trenutku obrate,“ rekla je Mitra Đurišić, generalna direktorka Direktorata za razvoj i upravljanje zdravstvenim sistemom.\nKljučni nedostaci su nepostojanje prakse hitnog postupanja u krivičnom postupku, nedostatak djela definisanog kao proganjanje, nedostatak psihosocijalne i finansijske podrške žrtvama nasilja, još uvijek nedovoljna koordinacija između institucija, blaga kaznena politika i nedovoljno korišćena mogućnost zaštitnih mjera kao što su udaljenje iz stana, zabrana približavanja. Sve to dodatno otežavaju greške u samom sistemu.\n„Ono što smo primjetili kao jedan od velikih problema nedostatak jedinstvenih baza podataka -da razlilčite intitucije na različite načine vode svoje evidencije. One su veoma često nepotpune, i u principu nedostatak evidencija u stvari može da zamagli stvarnu sliku o određenoj pojavi“ poručila je Snežana Mijušković zamjenica Zaštitnika ljudskih prava i sloboda.\nTokom konferencije pripremljeni su prijedlozi mjera za poboljšanje efikasnosti zaštite žena žrtava nasilja u porodici kroz poboljšanje sprovođenja zakonodavnog okvira, razvoja pozitivne prakse i uspostavljanja kvalitetnih mehanizama kontrole u oblasti zaštite od nasilja u porodici u Crnoj Gori.


Kitarović: BiH vidim kao članicu EU uskoro | Banjaluka.net\nKitarović: BiH vidim kao članicu EU uskoro\nPredsjednik Hrvatske Kolinda Grabar Kitarović izjavila je da je sa predsjednikom Republike Srpske Miloradom Dodikom i drugim zvaničnicima Srpske razgovarala o mnogim konkretnim projektima iz oblasti infrastrukture, saobraćajnog, energetskog i drugih vidova povezivanja, ali i o privrednim projektima.\nKitarovićeva je, novinarima nakon razgovora sa banjalučkim biskupom Franjom Komaricom, rekla da BiH vidi kao članicu EU i NATO-a što je moguće prije, jer je to uslov za trajni mir, bezbjednost i postojanost svih naroda na ovim prostorima.\n-Posebno se isto tako zalažem za ravnopravnost sva tri naroda na cijelom prostoru BiH i ove godine vidim priliku, s obzirom da se obilježava 20 godina Dejtonskog mirovnog sporazuma, da se nastavi sa institucionalnom nadogradnjom da bi se omogućila ravnopravnost svih naroda u BiH-kaže Kitarovićeva.\nOna je naglasila da se zalaže za evropski i evroatlantski put BiH.\nKitarovićeva je rekla da je posebno zabrinuta zbog položaja hrvatskog naroda u BiH i naglasila da je za njegov opstanak potrebno ispuniti neophodne političke, privredne i društvene preduslove.\nOna smatra da Hrvatska mora povećati finansijsku i svaku drugu pomoć da bi se obezbijedili uslovi za povratak Hrvata na ova područja, te istakla da su pitanja povratka složena.


U Kristalnoj dvorani, 23. decembra, biće održan izborni meč boksera za ulazak u reprezentaciju Srbije, u istoj dvorani u kojoj je jedan od najboljih boksera ovog grada, Milan Piperski, pre pet godina odbranio titulu Sveslovenskog prvaka.\nDetalj sa boks spektakla održanog decembra 2012. godine, kada je Milan Piperski osvojio titulu Sveslovenskog prvaka\nNakon „Zlatne rukavice“ održane u beogradskoj „Štark Areni“ gde su se najbolji bokseri Srbije u okviru međunarodnog takmičenja borili za prestižnu titulu, sledi takmičenje na nacionalnom nivou.\nSELEKTOR – NOVINARI\nMeč pod nazivom „Selektor – Novinari“ u organizaciji Bokserskog saveza Srbije, tehničke podrške BK Petrovgrad i pod pokroviteljstvom Grada Zrenjanina, biće prilika da se izabranici selektora Srbije, Tomislava Antelja, dokažu i opravdaju ukazano poverenje. S druge strane preko selekcije novinara, koju predvode Dušan Vasiljević (doajen sportskog i borilačkog novinarstva) i trener Milivoje Bašić, klupski bokseri imaće priliku da upravo oni uđu u nacionalni tim.\nNema više miljenika saveza i selektora\n– Pravilo da samo najbolji bokseri mogu da nastupaju za reprezentaciju i istovremeno stvarana mogućnost da nas samo najbolji predstavljaju važilo je u ex Jugoslaviji. Sada se vraćamo tom pravilu, koje se pre nekoliko decenija pokazalo kao zlatno pravilo. Dakle, nema miljenika Saveza i selektora, pobednici će nas predstavljati i to će biti neprikosnoveno pravilo za boks. Ovakvi mečevi će vratiti boks u nekadašnje bokserske centre. Posle „Zlatne rukavice“ održane u beogradskoj „Štark Areni“ i spektakla, koji nam sledi u Zrenjaninu, novu priliku da pokažu svoju snagu i znanje bokseri Srbije imaće na Državnom prvenstvu koje će biti održano u februaru 2018. i koje će biti novi izborni ciklus za reprezentaciju Srbije. Pored već najavljenih boks manifestacija, organizovaćemo još pregršt spektakularnih mečeva širom zemlje – rekao je predsednik Bokserskog saveza Srbije, Nenad Borovčanin.\nBoks meč: Selektor – Novinari\nMUVA (kategorija): Dušan Janjić – Saša Suljić\nBANTAM: Veljko Gligorić – Nemanja Gavrilović\nLAKA: Miloš Janković – Sebastijan Šaćiri\nPOLUVELTER: Damjan Grmuša – Lazar Stanojević\nVELTER: Petar Stošić – Nikola Živanović\nSREDNJA: Aleksa Marković – Stefan Panić\nPOLUTEŠKA: Filip Stanković – Saša Milovac\nTEŠKA: Nikola Vlahović – Marko Docić\nSUPERTEŠKA: Vladan Babić – Milutin Stanković\nTagovi boksKristalna dvoranamilan piperski


Vučić: Emirati obezbedili novac, fale nam projekti - SandzakHaber.Net , Sandžačke Internet Novine !\nNaslovna Vijesti Vučić: Emirati obezbedili novac, fale nam projekti\nVučić: Emirati obezbedili novac, fale nam projekti\nOd Redakcija - 13. Decembra 2013. 0 49 Podeli na Fejsbuku\ntweet BEOGRAD – Prvi potpredsednik Vlade Srbije Aleksandar Vučić izjavio je da je sa šeikom Muhamedom bin Zajed al Nahjanom formalno završen posao za dva zajma za poljoprivredu od ukupno dvesta miliona dolara, po izuzetno povoljnim uslovima, ali da, na žalost, nema dovoljno projekata. “Mi smo novac obezbedili, neko je uspešnom politikom uspeo da obezbedi novac, ali mi nemamo projekte. Posao je završen, dajte nam projekte”, rekao je Vučić za RTS govoreći o rezultatima današnjeg četvorosatnog sastanka sa prestolonaslednikom Abu Dabija.\nVučić je rekao da su zajmovi dobijeni pod najboljim mogućim uslovima, jedan sa kaamtom od tri odsto, a drugi manje od dva odsto, za grejs periodom od tri godine, i da je sto miliona dolara za navodnjavanje, a sto miliona za poljoprivrednike i seljake.\n“Mi u ovom trenutku imamo projekte da povučemo oko 38 miliona evra novca za navodnjavanje… Što se tiče 100 miliona dolara za poljoprivrednike, mi još nemamo plan kako i na koji način da se taj novac najbolje podeli”, rekao je Vučić.\nDo kraja juna fabrika u Pančevu, plan za Beograd na vodi\nDo kraja juna biće otvorena velika fabrika aviokomponenti u Pančevu, u saradnji sa kompanijom Mubadala, najavio je večeras prvi potpredsednik Vlade Srbije Aleksandar Vučić, ističući da je to danas dogovoreno sa šeikom Mihamedom bin Zajedom al Nahjanom.\nVucicć je gostujući na RTS precizirao da se radi o fabrici koja bi direktno prodavala iz Srbije aviokomponene za 400 do 450 miliona evra godišnje Boingu i Er basu i posebno podvukao da je partner u tom poslu, kompanija Mubadala – “formula jedan u svom poslu” i haj tek u biznisu.\nOn je naveo da bi se fabrika čipova mogla očekivati za dve godine, ukoliko sve bude kako treba urađeno.\nVucić je naveo i da su ljudi iz UAE zainteresovani i za farmaceutsku industriju, energetiku…\nKao posebno važnu stvar Vučić je naveo da su stručnjaci iz te zemlje na čelu sa čovekom koji je projektovao i izgradio Burdž al Arab završili koncept master plana za projekta Beograd na vodi.\n“Ta investicija bi iznosila 3,1 milijardu evra. To bi značilo ne samo promenu igre, već promenu svega u regionu” rekao je Vučić i naveo da je reč o liniji od 1,5 do 1,6 kilometara izlaza na vodu i delova na kojima bi odmah moglo da se radi i gradi.\nOn je naveo da je za tako veliki projekta potreban konsenzus svih u zemlji i izrazio spremnost da razgovara o tome sa svima, predstavnicima opozicije i svima drugima.\nTo bi donelo neverovatan novac našoj zemlji i to bi izmenilo ne samo izgled Beograda, nego cele Srbije, rekao je Vučić i dodao da su investitori iz UAE spremni da sve brzo rade, ističući, kao primer, brzinu kojom je urađen master plan.\nOn je rekao da je saradnja sa Etihadom posle dva meseca donela rezultate, da je povećan broj putnika za 13 odsto, a da će gubitak komapnije sa 40 do 45 miliona evra biti smanjen na 30 miliona.\n“Već sledeće godine gubitka neće biti”, rekao je Vučić.\nOn je naglasio da će šesti avion u novoj floti stići 15. januara, a da će do marta u floti biti svih deset aviona.\nVučić je, međutim, ukazao da nam finansijska podrška Emirata neće vredeti ako ne promenimo navike i ne radimo više, bolje i odgovornije.\nKriminalci i tajkuni neće Srbiju baciti na kolena\nVučić je rekao da državu niko nikad nije pobedio, jer je jača od svih i poručio “kriminalcima i tajkunima” da Srbiju neće ponovo baciti na kolena.\n“Mora poruka svim pravim kriminalcima, svim tajkunima i ljudima koji misle da će povratiti svoje pozicije i da će Ponovo da bace Srbiju na kolena, JE da se to neće desiti i da mi je smešno kad slušam priče da ih se plašim, da će oni da pobede, a ja da završim ovako ili onako”, rekao je Vučić.\nDržavu nikad niko nije pobedio, država je mnogo jača od njih, građani neće dozvoliti da ih oni vrate u prošlost, rekao je Vučić.\nUpitan kako komentariše to što je sud dozvolio Miroslavu Miškoviću da ode u London, Vučić je rekao da ne sme da kaže ništa, jer će sve što kaže biti protumačeno kao da ruši postulate nezavisnog pravosuđa.\n“Jedino mogu da kazem da mi ništa nije jasno, iako mi je jasnije nego nekim drugim ljudima”, rekao je Vučić.\nEU i Rusija nek reše sve što je sporno u vezi Južnog toka\nVučić je izjavio da Evropska unija i Ruska Federacija treba da rešavaju sporna pitanja u vezi sa Južnim tokom i da je Srbija sve uradila u skladu sa zakonom.\n“To su njihove stvari, neka rasprave, mi smo napravili ugovor u skladu sa srpskim zakonima, u skladu sa našim zakonodavstvom. Nemamo nikakav problem s tim, a oni neka raspravljaju. Nama bi bilo malo lakše da to ne ide preko naših leđa, da budem otvoren”, rekao je Vučić.\nOn je poručio da Srbija želi da uđe u EU, ali i da ima veoma bliske odnose sa Ruskom Federacijom, najbolje u svojoj istoriji. Vučić je poručio i da Srbija ima mnogo svojih velikih problema da bi se mešala u “njihove odnose povodom Ukrajine, Sirije ili Irana”.\nSkoro da sam siguran u januar\nSkoro da sam siguran da će Srbija u januaru otpočeti pregovore sa EU, rekao je Vučić.\n“Zaključak je Saveta EU da u decembru, najkasnije u januaru počnu pregovori, ako ispunimo uslove. Ja sam siguran da smo mi ispunili sve uslove. Skoro da sam siguran da ćemo u januaru otpočeti pregovore sa EU”, rekao je prvi potpredsednik Vlade.\nOn je podsetio da je šef delegacije EU u Srbiji Majkl Devenport konstatovao da Vlada Srbije može biti ponosna na sve ono što je urađeno.\n“I ja sam ponosan”, rekao je vicepremijer i podsetio da je Evropska komisija pohvalila nedavnu akciju Grom, kao jednu od najbolje sprovedenih akcija na teritoriji jugoistočne Evrope.\n“Doneli smo strategiju za borbu protiv korupcije, doneli smo akcioni plan… “, rekao je Vučić.\nOn je rekao da se stvari u Srbiji, iako smo neretko u stanju da sve potcenimo, ipak pomeraju na bolje.\nKoga briga ko je premijer, a ko vicepremijer\nVučić je izjavio da većina u SNS želi vanredne parlamentarne izbore u martu, ali da je on molio Predsedništvo i Glavni odbor stranke da se na izbore ne ide, jer ima važnijih poslova.\n“Većina u SNS izbore želi, a ja sam taj koji je molio Predsedništvo i Glavni odbor da ne idemo u to, jer postoje stvari koje su važnije za našu zemlju od izborne utakmice i zbog sujete i taštine da ja budem premijer, a Dačić vicepremijer, koga to briga”, rekao je Vučić gostujući na RTS.\nOn je rekao da se nada da neće biti vanrednih parlamentarnih izbora na proleće i naglasio da mu smeta atmosfera pokušaja delegitimizacije svega i stvaranja političkog meteža i haosa.\n“Ako to hoćete i ako je to nečiji izlaz i pokušaj da se vrati u žabokrečinu i mulj, ja nema probem s tim, izbore ćemo da imamo. Ali, mora da bude posebno teška situacija da bismo u to ušli”, rekao je Vučić.\nOn je rekao da će SNS pobediti na lokalnim izborima 15. decembra na Voždovcu, Odžacima i u Kostolcu. Upitan ko će biti kandidat SNS za gradonačelnika Beograda, on je rekao da se stranka tim pitanjem još nije bavila.\nSmeta mi potcenjivanje Tomislava Nikolića\nLider SNS odbacio je spekulacije o podeli unutar stranke na “njegove” i ljude Tomislava Nikolića.\nVučić je u intervjuu za RTS, na pitanje o odnosima sa predsednikom Republike Tomislavom Nikolićem, rekao da mu smeta potcenjivanje Nikolića od strane dela javnosti i dela medija, bez ozbiljnih argumenata. On je uzvratio pitanjem – koji su to ljudi u SNS koji nisu njegovi, kao i ko su ljudi u SNS koji ne poštuju Nikolića.\nGovoreći o odnosu predsednika Izvršnog odbora stranke Radomira Nikolića prema njemu, stranci i svom ocu, Vučić je naveo da je sigurno da sin svoga oca voli najviše, ali i da mu se čini da Radomir Nikolić pokazuje neuporedivo veću lojalnost prema njemu‚ nego ocu.\nPodsećajući da je upravo Radomir Nikolić tražio da se Vladimir Cvijan isključi iz stranke, Vučić je rekao da sebe smatra odgovornim za celu tu situaciju, koaju je nazvao “blasfemijom” na sopstveni račun, jer je smatrao da svima treba dopustiti da kažu šta misle – između ostalog i zato jer time više govore o sebi, nego o stranci.\nVučić je izrazio uverenje da će Cvijan uspeti da dobije podršku 15 odbora, koliko je potrebno da i formalno podnese kandidaturu za mesto predsednika stranke. On je ocenio da je skupština SNS, zakazana za 25. januar, prilika da se izađe sa platformom i Akcionim planom stranke za naredne godine i da se ispita dosadašnji rad i odgovornost.\nPrema njegovim rečima, obaveza je SNS da se ponaša najodgovornije, prošlo je godinu i po dana na vlasti i mora se videti kako je i ko koliko i šta radio i kako se ljudi ponašaju na vlasti.\ntweet Prethodni tekstOvo je mesto za okorele avanturisteSledeći tekstSvečano povodom jubileja novopazarske Gimnazije Redakcija\tPOVEZANE OBJAVEVIŠE OD AUTORA


Srbija: Tenderski proces za nacionalne TV licence mora biti otvoren i transparentan - JUGPRESS\nPartnerske organizacije Media Freedom Rapid Response (MFRR) i Nezavisno udruženje novinara Srbije (NUNS) zabrinute su zbog nepostojanja transparentnog procesa za dodelu nacionalnih TV frekvencija u Srbiji i razvoja Strategija za radio i audiovizuelne medijske usluge.\nRegulatorno telo za elektronske medije u Srbiji (REM) objavilo je 15. aprila 2022. godine tender za četiri nacionalne TV dozvole, umesto pet frekvencija koje su ranije bile dostupne. Verujemo da trenutnom procesu dodele nedostaje transparentnost. Frekvencije za emitovanje su ograničeni resurs kojim bi trebalo da upravlja nezavisno regulatorno telo, kroz otvorene, transparentne i participativne procese koji obezbeđuju da korišćenje spektra doprinosi pluralizmu i raznolikosti medija.\nPrema članu 23. Zakona o elektronskim medijima Srbije, REM bi trebalo da odredi broj nacionalnih frekvencija potrebnih u zemlji prema sedmogodišnjem Predlogu strategije razvoja radio i audiovizuelnih medijskih usluga. Iako je nacrt strateškog plana stavljen na javnu raspravu 2015. godine, konsultacijama je nedostajala transparentnost i činilo se da nisu uključile sve relevantne aktere u diskusiju. Trenutno je rok za podnošenje prijava na tender 20. jun, a REM svoju odluku treba da objavi najkasnije do 4. avgusta.\nAlokacija frekvencijskog spektra treba da prati otvoren i participativan proces donošenja odluka, kao što se odražava u Principima o slobodi izražavanja (Principles on Freedom of Expression and Broadcasting Regulation) i regulativi o radiodifuziji, zasnovanoj na međunarodnim standardima slobode izražavanja. Ovaj proces bi trebalo da dovede do usvajanja transparentnog plana za frekvencije za emitovanje, kako bi se promovisala njihova optimalna upotreba kao sredstvo za obezbeđivanje raznovrsnosti i mora biti nadgledan od strane tela koje je zaštićeno od političkog i komercijalnog mešanja.\nMFRR je ranije istakao zabrinutost zbog veoma politizovanog sastava REM-a. Prema izveštaju misije MFRR-a u Srbiji za 2021. godinu, poslednje promene članova REM-a dale su samo površne rezultate u cilju poboljšanja njegovog imidža u očima međunarodnih partnera, dok se čini da se odluke REM-a često zanemaruju i retko sprovode. U svom izveštaju o napretku Srbije za 2021, EU je takođe pozvala Srbiju da ojača nezavisnost REM-a „kako bi mu omogućila da efikasno štiti medijski pluralizam“. Prema akcionom planu nacionalne medijske strategije, izmene medijskih zakona, uključujući i ulogu REM-a, planirano je da budu donete 2022. godine.\nMFRR zajedno sa NUNS-om apeluje na REM da obezbedi fer i transparentan tenderski proces za dodelu nacionalnih TV frekvencija, koji mora da bude u skladu sa nacionalnim zakonskim zahtevima i međunarodnim standardima o slobodi izražavanja, a čiji rezultati moraju da obezbede raznolik i pluralni medijski pejzaž u državi. Pored preporuke EU, pozivamo se i na sveobuhvatan plan za jačanje nezavisnosti REM-a u predstojećoj reformi nacionalnih medijskih zakona. Dole potpisane organizacije će nastaviti da prate ovaj proces i predstojeće mere.


Večiti na evro sceni: Kreće Evrokup\nNovosti\t02.10.2018 13:29\nPrvi put od 2001. godine srpska košarka neće imati predstavnika u Evroligi, ali će imati dva u drugorangiranom takmičenju koje sutra počinje\nPRVI put od 2001. godine, srpska košarka neće imati predstavnika u Evroligi, ali će je u sezoni Evrokupa zastupati dva tima - Crvena zvezda, kao finalista ABA lige, i Partizan, na osnovu specijalne pozivnice.\nDrugorangirano evropsko klupsko takmičenje startuje sutra. Crveno-beli u hali "Aleksandar Nikolić" dočekuju nemački Ulm (19.00) u okviru A grupe, u kojoj su još Galatasaraj, Andora, Breša i Monako. U sredu, crno-beli kreću u takmičenje na gostovanju italijanskom Trentu (20.30), u grupi C, u kojoj su konkurenti i Valensija, Asvel, Zenit i Ankara. Po četiri najbolja tima iz četiri grupe obezbediće učešće u top-16 fazi.\nZvezda je poslednji put nastupila u ovom takmičenju u sezoni 2013/2014, kada je eliminisana u polufinalu od Uniksa. Partizan je prošle sezone završio učešće posle prve faze, kao tim sa najlošijim skorom u svim grupama (1-9).


Narodna biblioteka „Dositej Novaković“ u Negotinu pripremila i objavila dve monografske publikacije | TV Istok\nNarodna biblioteka „Dositej Novaković“ u Negotinu pripremila i objavila dve monografske publikacije\nDate: 26 februara, 2022\nNarodna biblioteka „Dositej Novaković“ u Negotinu tokom prošle godine pripremila je i objavila dve monografske publikacije, „Negotin i Krajina, moj drugi zavičaj“ autora dr Špira Vukovića i „Moj životni put“ Milice Miletić. Knjige opisuju Negotin u vremenu kada su junaci knjiga živeli, što predstavlja pravu riznicu podataka za buće hroničare Negotina.\nNarodna biblioteka „Dositej Novaković“ u Negotinu tokom prošle godine pripremila je i objavila dve monografske publikacije, „Negotin i Krajina, moj drugi zavičaj“ autora dr Špira Vukovića i „Moj životni put“ Milice Miletić. Druga knjiga je kako ističe Milorad Grbović direktor biblioteke, nastala u okviru projekta koji je finansiralo ministarstvo kulture i informisanja.\nKnjiga „Moj životni put“ Milice Miletić opremljena je fusnotama i napomenama, a bogata je i dokumentima iz porodične arhive porodice Miletić. Pored muzeja u Kruševcu na ovom projektu je sa negotinskom bibliotekom sarađivao i muzej „Krajine“ iz Negotina obzirom da u svom depou poseduje slikarske crteže Milice Militeć, koji su bitan segment pomenute publikacije. Obe knjige „Negotin i Krajina, moj drugi zavičaj“ i „Moj životni put“ Milice Miletić opisuju Negotin u vremenu kada su junaci knjiga živeli, što predstavlja pravu riznicu podataka za buće hroničare Negotina.\nDirektor Narodna biblioteka „Dositej Novaković“ u Negotinu Milorad Grbović ističe da su u okviru ovog projekta koji je finansiski podržalo resorno ministarstvo napravljeni panoi, njih oko tridesetak na kojima su reprodukcije radova Milice Miletić i dokumentacija koja se može naći i u knjizi. Kako naglašava panoi su deo izložbe koja će pratiti promociju knjige širom Srbije.\nTags:biblioteka dositej novakovicnegotin\nPrevious : NSZ organizovala u Negotinu forum poslodavaca\nNext : “Narodni poslanik” Branislava Nušića u zaječarskom teatru


Obično mislimo da će sudopera cureti ako se negde u cevima formirao čep, pa je onemogućio normalno proticanje vode. Ipak, to nije uvek slučaj, i razlozi mogu da budu i drugačije prirode. Pre svega, cevi na sudoperi moraju da budu dobro povezane jedna sa drugom, i malo iščašenje može dovesti do toga da voda počne da kaplje i da curi.\nŠta tačno nije u redu, moći će da vam kažu samo majstori kada pogledaju vašu sudoperu, sve njene delove, creva i druge elemente. Onda će vam kazati i koja je konačna cena te usluge. Ponekad ljudi zahtevaju da znaju cenu pre nego što će majstori doći, ali bi bilo sasvim neprofesionalno paušalno davati informacije, koje su podložne promenama.\nZbog toga će, na vaše insistiranje, biti rečeno samo orijentaciono, od to, dakle iznos koji je okviran, ali može da odstupa. Druga varijanta je da jednostavno sačekate majstore, znajući da je cena uvek realna i prihvatljiva svima koji žele kvalitetnu i stručnu uslugu.\nNaše ekipe imaju iskustva preko dvadeset godina rada na terenu i u praksi sa vodom.


Izvor: NoviMagazin.rs, 23.Jul.2019, 13:46\nSavez za Srbiju zatražio je danas od tužilaštva da reaguje povodom teksta u listu "Pečat" u kom se najavljuje ubistvo jednog od lidera opozicije, a izneti su i podaci o postojanju posebnog odeljanja u MUP-u čiji pripadnici prate i prisluškuje opozicione lidera bez naloga tužilaštva ili suda.\nPredsedavajući Savezom za Srbiju Dragan Đilas rekao je na konferenciji za novinare u Beogradu da se protiv lidera opozicije vodi kampanja linča, identična kampanjama koje su vođene >> Pročitaj celu vest na sajtu NoviMagazin.rs << protiv ubijenog novinara Slavka Ćuruvije i ubijenog opozicionog lidera na Kosovu Olivera Ivanovića.\n"U tekstu 'Omča za Srbiju' se tvrdi da strane službe zarad napada na (predsednika Srbije Aleksandra) Vučića planiraju likvidaciju nekog od lidera opozicije, što je strašna tvrdnja jer ovaj tekst abolira vlast ako se desi nekom nešto strašno u narednom periodu ko drugačije misli", rekao je Đilas napominjući da je tekst objavljen u listu "Pečat", a da je prenet u "Večernjim novostima", koje su u državnom vlasništvu.\nOn je kazao da kampanje u kojima se oni koji drugačije misle nazivaju fašistima, kriminalcima i ljudima koji su prodali Kosovo ili će ga tek prodati predstavljaju "raspisivanje konkursa za nalaženje pravog srpskog patriote koji će učiniti dobro delo eliminacijom nekoga od nas".\n"Zahtevamo od republičkog javnog tužilaštva da sasluša autora ovog teksta, da vidi da li je napisan na osnovu konkretnih podataka. Ako nema podatke onda autor teksta i (glavni i odgovorni urednik večernjih novosti) Milorad Vučelić treba da budu optuženi za uznemiravanje javnosti", rekao je Đilas.\nOn je kazao i da je 8. spetembra prošle godine počela posebna akcija koju sprovodi Uprava kriminalističke policije, a u sklopu koje se prate lideri opozicije, te da u okviru UKP postoji Služba za specijalne istražne metode koja ima odeljenje za posebne aktivnosti smešteno u Makišu.\nĐilas je na konferenciji pokazao fotografije na kojima je on sa Mlađom Đorđevićem, a koje su napravili pripadnici te službe, i pokazao kako izgleda nalog da se prate ljudi koji nisu dovoljno poznati u javnosti, a koju pripadnik službe dobije sa osnovnim podacima osobe koju treba pratiti.\nUpitan da li će tražiti zaštitu državnih organa Đilas je rekao da neće.\n"Država je ta koja mora da garantuje bezbednost svih građana, ali smo svesni da bezbednost građana ne postoji i ne želimo sebe da izdvajamo od svih ostalih u ovoj zemlji", rekao je Đilas.\nPredsednik Dveri Boško Obradović rekao je da su ih juče u Novom Sadu pratili prilikom osnivanja pokrajinskog odbora Saveza za Srbiju i da je Vuk Jeremić slikao četvoricu pripadnika službi koji su pratili njegovo kretanje.\nObradović je postavio pitanja nadležnima ko je odborio postojanje posebne policijske jedinice koja se bavi liderima opozicije, ko je odobrio praćenje i prisluškivanje lidera opozicije, da li je to u vezi sa najavljenim ubistvom lidera opozicije u državnom glasilu, ko je autor i naručilac spota koji je prethodio ubistvu Olivera Ivanovića?\nOn je naveo da se slični spotovi emituju danas na televiziji "Pink" protiv aktulenih opozicionih lidera.\nObradović je pitao gde je šta radi Dijana Hrkalović, a zatražio je i ostavku ministra policije Nebojše Stefanovića zbog falisfikovanja fakultetske diplome, kao i državne sekretarke u MUP-u Biljane Popović Ivković čija je diploma sa Megtrend fakuleta "pod istim sumnjvim okolnostima".\nBeta: Savez za Srbiju traži da tužilaštvo reaguje na najavu ubistva jednog od lidera opozicije\nSZS traži da tužilaštvo reaguje na najavu ubistva jednog od lidera opozicije\nSavez za Srbiju zatražio je danas od tužilaštva da reaguje povodom teksta u listu "Pečat" u kom se najavljuje ubistvo jednog od lidera opozicije, a izneti su i podaci o postojanju posebnog odeljanja u MUP-u čiji pripadnici prate i prisluškuje opozicione lidera bez naloga tužilaštva ili suda. Članak...


06.02.2021. / 13:39\nBANjALUKA – Na licitaciji za prodaju pokretne imovine Fabrike cijevi “Unis” u stečaju iz Dervente, procijenjene vrijednosti 730.667 maraka, pojavilo se 27 zainteresovanih, najviše do sada, ali je unovčena samo najjeftinija oprema.\nRekao je to u petak za “Glas Srpske” stečajni upravnik ovog nekadašnjeg posavskog giganta Lazo Đurđević nakon licitacije na kojoj su, između ostalog, bili ponuđeni vozila i pogonska oprema.\nDodao je da će o prodaji na ovaj način sljedeći put dobro razmisliti, jer je do sada veoma malo stvari unovčeno.\n– Prema nekim mojim procjenama, uspjeli smo prodati imovinu u vrijednosti od oko 30.000 KM, što je gotovo ništa. Zainteresovanih kupaca je bilo iz cijele BiH, što do sad nije bio slučaj, ali nikad manje stvari nismo prodali – istakao je Đurđević i dodao da će tačan iznos prikupljen od prodaje imovine znati iduće sedmice.\nPrema njegovim riječima, dosadašnje interesovanje za imovinu ovog preduzeća bilo je malo, te je sve nade polagao u ovu licitaciju, jer novcem od prodaje pokušavaju koliko-toliko pokriti troškove.\n– Uglavnom prodajemo sitnu imovinu, jer još nisu riješeni imovinsko-pravni odnosi. Čim to bude završeno, gledaćemo da, ako bude zainteresovanih, prodamo kompletnu firmu, koja vrijedi oko 48 miliona KM. Sve se zbog virusa korona odužilo – kazao je Đurđević i dodao da još nisu okončane ni parnice, a na izmirivanje obaveza čeka više od 500 radnika.\nZahtjev za stečaj “Unisa” početkom 2019. godine podnijela je Nova banka Banjaluka koja je povjerilac u tom preduzeću. Nakon toga je sud u aprilu te godine donio rješenje kojim je pokrenuo prethodni postupak za utvrđivanje uslova za pokretanje stečaja. Stečaj u tom propalom preduzeću otvoren je 17. decembra 2019. godine.\nProblemi u “Unisu” traju godinama, a najveće potraživanje ima Kreditno-izvozna agencija (IGA) BiH koja je prijavila dug od skoro 195 miliona KM. Kroz plan finansijskog i operativnog restrukturiranja Fabrike cijevi, koji je usvojen 2017. godine, dugovanja su trebala da budu izmirena u narednih deset godina, ali ga uprava preduzeća od početka nije poštovala pa je u veoma kratkom roku propao.\nTrgovački lanac “Frukta trejd” iz Dervente otkupio je višemilionska potraživanja u Fabrici cijevi “Unis”, a plan je da po okončanju stečaja u nekadašnjem posavskom gigantu ponovo pokrene proizvodnju. Vlasnik lanca “Frukta trejd” Duško Reljić ranije je za “Glas Srpske” istakao da su otkupili 31 milion maraka priznatih potraživanja kompanije “Heta”.


Metabo dvostrano tocilo oštrač TNS 175 cena, cene Srbija, prodaja Beograd Novi Sad Niš\nMetabo dvostrano tocilo oštrač TNS 175 cene\ncena od 26.992,50 do 28.500,00 din | prodavnica (3)\nEPonuda nije internet prodavnica već Vam omogućava da brzo i lako nađete Metabo dvostrano tocilo oštrač TNS 175 po najjeftinijoj ceni. Naš cilj je da kupci budu što bolje informisani o ponudi Metabo dvostrano tocilo oštrač TNS 175 na tržištu Srbije. Vrlo lako nalazite željeni proizvod za kategoriju Tocila oštrači cene, ne morate da lutate od sajta do sajta za Metabo Tocila oštrači, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Metabo dvostrano tocilo oštrač TNS 175 sa PRODAVCEM. EPonuda ne može da garantuje potpunu tačnost specifikacije i slika za Metabo dvostrano tocilo oštrač TNS 175. Pre kupovine, podatke za Metabo dvostrano tocilo oštrač TNS 175 proverite na sajtu PROIZVOĐAČA.


Fenerbahče nudi novi ugovor Obradoviću - SPORTSKI ŽURNAL\n10 april, 2020 6\nObradović, koji je trener Fenerbahčea od 2013. godine, još uvek nije odgovorio na ponudu uprave\nTrener košarkasa Fenerbahčea Željko Obradović dobio je od uprave turkog kluba novi ugovor vredan 1,65 miliona evra, javlja specijalizovani košarkaški portal Sportando.\nKako prenosi Sportando, pozivajući se na navode turskih medija, uprava Fenerbahčea ponudila je novi ugovor srpskom treneru od 1,65 miliona evra, što je 50 odsto manje u odnosu na prethodni Obradovićev ugovor.\nMediji danima spekulišu da će Obradovuić napustiti klupu turske ekipe, kao i da će ga na tom mestu zameniti Šarunasa Jasikevičijus, te da će 60- godišnji trener iz Čačka preuzeti ekipu Barselone.\nObradović, koji je trener Fenerbahčea od 2013. godine, još uvek nije odgovorio na ponudu uprave.\nObradović: Vujošević mi poklonio sveske, često im se vraćam... Imam valjda i ja pravo da čujem šta pametni ljudi pričaju...\nŽeljko Pavlović · 10 april, 2020 16:15\nNe. Ide u novi klub. Radi se o evropskom velikanu. Fenerbahče traži zamenu.\nŽelimir · 10 april, 2020 18:43\nMa oteran , jer za pare koje su uložene u njega i tim , dobili šipak !!!\nMarkoni · 11 april, 2020 12:46\nHvala Zeljko na izuzetno tacnim, proverenim, i kao i uvek objektivnim informacija iz prve ruke.\nsrbijanac · 10 april, 2020 21:42\nZvezdas sam ali svim srcem navijam da dodje u Zvezdu i da napravi tim za Evroligu i sad imamo sjajnu ekipu ali joj fali trener kao sto je on osim toga Barselona ima trenera koji je dobro vodi i u vrhu su tako da ako ode voleo bih da izabere Zvezdu\nACM · 11 april, 2020 11:34\nKad bi on hteo da dođe u Zvezdu.....\nDjip · 11 april, 2020 14:00\nSanse da Zeljko dodje u Zvezdu su nula posto. Pre ce voditi Partizan u beton ligi nego Zvezdu u Evroligi.


Vršački aerodrom: U planu biznis letovi | Srbija | Novosti.rs\nVršački aerodrom: U planu biznis letovi\nJ. JOVANOVIĆ | 04. oktobar 2011. 20:36 | Komentara: 2\nKako se uveliko stvaraju uslovi da Vršački aerodrom dobije status međunarodnog. U projektu SMATSA najsavremenija navigacija i noćna signalizacija, šira pista\nU planu agencije obnova flote i kupovina osam letilica\nDvanaest novih linija iz Niša - poleće i "Er Srbija"\nVRŠAC - Sudeći po ambicioznim planovima Agencije za kontrolu letenja Srbije i Crne Gore (SMATSA), koja je septembra 2010. godine za 15 miliona evra od „Jata“ kupila vršački aerodrom i pilotsku akademiju, Vršac će vrlo brzo dobiti međunarodni aerodrom - prvi u Vojvodini. Samo u ovoj godini Agencija će uložiti 1,2 miliona evra za projektovanje svih planova, koji, pre svega, podrazumevaju proširenje asfaltne piste, postavljanje najsavremenijih navigacionih sistema, kao i uređenje kompletnog kompleksa. Konkretni radovi će krenuti 2012. godine.\nKako bi se krenulo sa realizacijom ovih planova, prethodno je opština Vršac morala da reši problem kanalske mreže, s obzirom na to da je teren oko aerodroma podvodan. Uz podršku pokrajinske Vlade, lokalna samouprava i JP „Vode Vojvodine“ su u ove radove zajedno uložili po 15 miliona dinara.\nNOVI HOTEL I BAZEN REKONSTRUKCIJA kompleksa Vazduhoplovne akademije SMATSA, koji se prostire na 360 hektara, podrazumeva rušenje motela „Flajt“ i restorana „Ikar“, ali će se odmah sagraditi novi hotel, površine 6.900 kvadratnih metara. Planirana je rekonsturkcija upravne zgrade, kao i zidanje rekreativnog centra i otvorenog bazena.\n- Za Vršac je izuzetno važno da aerodrom ima potencijal i drago mi je što je SMATSA za relativno kratko vreme mnogo toga uradila u njegovoj modernizaciji. Uređenjem vodnog sistema mi smo omogućili da se pređe na sledeći korak, a to je rekonstrukcija aerodromske piste - kaže Čedomir Živković, predsednik opštine Vršac.\nBetonska pista treba da se produži za 400 i proširi za pet metara, a treba i da se stave dva asfaltna sloja, kako bi se stekli uslovi da tu sleću mali avioni do 70 sedišta. Aviosaobraćaj će najviše biti usmeren na biznis letove. Planirano je i postavljanje telekomunikacione i svetlosne signalizacije (vrednost oko dva miliona evra), kako bi se omogućilo i noćno korišćenje aerodroma.\nSERVIS ZA “CESNU“ AKADEMIJA ima iskusni tim stručnjaka, koji ima licencu za održavanje vazduhoplova, i koji, sa međunarodnim ovlašćenjem Evropske unije, to radi i za potrebe kompanija svih evropskih zemalja. Zato i ne čudi zainteresovanost kompanije „Cesna“ da baš Vrščani postanu ovlašćeni serviseri tog proizvođača malih aviona.\n- Sa prvim padavinama, tokom prošle jeseni, javili su se veliki problemi sa vodom koja se sakupljala na poletno-sletnim stazama, a pogotovo na travnatoj, koju ni u proleće nismo mogli da koristimo. Sada je ta staza sređena, pa ostaje da rešimo problem sa betonskom pistom. Već na polovini radova i regulacije vodnog sistema vidimo prve efekte - zadovoljno kaže Dragan Katanić, direktor Vazduhoplovne akademije SMATSA.\nU cilju dobijanja dozvole za međunarodni aerodrom, raspisan je i tender za odabir izvođača radova, koji će, prema međunarodnim pravilima i propisima, ograditi aerodromski prostor, što je oko deset kilometara ograde.\n- Preduzeli smo sve kako bismo ovaj kompleks doveli u funkciju i stvorili preduslove da akademija vrati stari sjaj, koji je „Jatova“ akademija imala pre tri decenije. Tok školovanja pilota za vreme rekonstrukcije nije prekinut. Broj đaka smo povećali za 30, kupili smo 110 tona goriva i obezbedili da tokom cele godine obuka teče nesmetano - predočava Katanić.\nSMATSA planira i da obnovi flotu, jer su avioni stari koliko i akademija. U narednom periodu će kupiti osam letilica, a 250.000 evra su uložili za kupovinu aerodromskih vozila.


V međunarodni sajam i konferencija RENEXPO BiH održaće se 24-25. oktobra u Sarajevu\nSlika: REECO Group\nPeti RENEXPO BiH, internacionalni sajam i konferencija o obnovljim izvorima energije (OIE), zaštiti životne sredine, upravljanju vodama i energetskoj efikasnosti, fokusiran na unapređenje ulaganja u Bosni i Hercegovini biće održan 24. i 25. oktobra u kongresnom centru hotela Hills u Sarajevu.\nSajam RENEXPO BiH će omogućiti učesnicima modernu i efikasnu promociju, brojne susrete kao i razmenu znanja sa više od 1.500 stručih sajamskih posetilaca i 700 učesnika konferencija, saopštio je organizator sajma nemačka firma REECO Group.\nOko 80 domaćih i stranih kompanija imaće priliku da predstavi napredna rešenja, tehničku opremu, poslovne i finansijske modele u oblastima energetske efikasnosti, korišćenja prirodnih resursa, infrastrukture vodosnabdevanja i otpadnih voda, upotrebe čvrstog otpada i reciklaže, kao i načine za unapređenje ekoloških i ekonomskih standarda.\nKonferencijski program 5. RENEXPO BiH ide u korak sa zahtevima tržišta i vesnik je novih trendova, kao što su grupno finansiranje – crowdfunding, održivi transport, sistem energetskog menadžmenta u BiH, navode organizatori.\nPrvog dana sajma biće održana konferencija “Male hidroelektrane u BiH”, na kojoj će Miroslav Marence, iz UNESCO-IHE Delft, predstaviti međunarodnu praksu u evropskim okvirima, a predstavnica GIZ ProRE, Naida Taso hidrološki potencijal BiH.\nNeki od institucionalnih partnera koji će biti prisutni u sajamskom i u konferencijskom programu su USAID, Ministarstvo poljoprivrede, šumarstva i vodoprivrede Republike Srpske, privredne komore BiH, Federacije BiH i Republike Srpske, Federalno ministarstvo energije, rudarstva i industrije, Ministarstvo za prostorno uređenje, građevinarstvo i ekologiju, Ministarstvo vanjske trgovine i ekonomskih odnosa BiH.\nOrganizator sajma omogućio je besplatan pristup sajmu i konferencijama uz obaveznu online registraciju.\nTagovi: energetska efikasnost, male hidroelektrane, obnovljivi izvori energije, OIE, upravljanje vodama, zaštita životne sredine\nPočetna » Vesti » Životna sredina » V međunarodni sajam i konferencija RENEXPO BiH održaće se 24-25. oktobra u Sarajevu


Vučić: Ko je ostao bez kuće, dobiće kuću - Grocka Info\nNaslovna Vesti Vučić: Ko je ostao bez kuće, dobiće kuću\nVučić: Ko je ostao bez kuće, dobiće kuću\nPremijer je rekao da su kašnjenja u proceduri za dobijanje novca za obnovu uzrokovana time što žele da spreče eventualne neregularnosti\nPremijer Aleksandar Vučić i predsednik opštine Obrenovac Miroslav Čučković sa građanima Foto Tanjug\nZa dve sedmice na teritoriji cele Srbije počeće izgradnja kuća za one koji su izgubili krov nad glavom u poplavama, poručio je juče u Obrenovcu predsednik Vlade Srbije Aleksandar Vučić.\n„Poruka je jasna. Svaki čovek koji je ostao bez svoje kuće, dobiće kuću”, rekao je Vučić novinarima, preneo je Fonet.\n„Arapi su obećali 14 kuća u Obrenovcu, a mislim da će izgraditi 50 kuća, a sve ostale će izgraditi država Srbija”, rekao je premijer, dodajući da će država i grad obezbediti zemljište i infrastrukturu. Vučić je naveo da će u roku od deset dana biti završene procedure, pa će građani kojima su kuće oštećene dobijati novac za obnovu.\n„Nećemo lako moći da vratimo sve u prvobitno stanje, ali sam potpuno siguran da ćete biti zadovoljni angažovanjem države”, rekao je Vučić i istakao da je siguran da će država uspeti da vrati život u Obrenovac. Vučić je rekao da su kašnjenja u proceduri za dobijanje novca za obnovu uzrokovana time što žele da spreče eventualne neregularnosti.\n„Procedure su bile neophodne kako bi se izbeglo ono što se dešavalo u Kraljevu i Valjevu, gde je ukradeno više nego što je donirano”, naveo je Vučić. „Tražiće se i donatori koji bi mogli da obezbede tehniku, televizore i druge aparate”, kazao je. Vučić je rekao da je u poplavama uništeno između 600 i 800 kuća.\nKako je preneo Tanjug, premijer je kazao da je do sada sakupljeno 29 miliona evra pomoći, a uskoro će biti održana i donatorska konferencija.\nUgovor o izgradnji prvih deset kuća u Obrenovcu juče su potpisali predstavnici Blic fondacije, grada Beograda i Kancelarije za pomoć i obnovu poplavljenih područja i nadležnih institucija. Radovi na prvih 10 montažnih kuća u Obrenovcu trebalo bi da traju do 28. avgusta.\nNa pitanja novinara u vezi s eventualnom odgovornošću za velike štete i da li su one mogle da se izbegnu, Vučić je odgovorio da tužioci rade na tom poslu i da je dobro da se odgovornost istraži.\nPremijer Srbije je dodao da je uveren da su promene u Srbiji moguće uz veliku energiju i vredan rad ljudi. Vučić je, odgovarajući na pitanja novinara šta ga najviše brine, rekao da su to energetski sektor, fiskalna konsolidacija, Zakon o radu…\n„Ne postoji problem koji me ne muči, ali ako budemo radili i budemo vredni, mislim da ćemo sve uspeti da uradimo za tri godine”, rekao je Vučić. On je izdvojio pitanje Zakona o radu, rekavši da se time 12 godina niko nije bavio.\nM. A. Izvor:politika.rs\nPrethodni tekstEvo kako da uklonite ogrebotine sa telefona\nSledeći tekstSinoć završen turnir u Dražnju, od večeras počinju utakmice u Pudarcima\nLIST ,,SPORT” O DŽUDO KLUBU ,,ŽANDARMERIJA” (VINČA): Godine uspeha i odrastanja\nVinča domaćin završnog turnira odbojkašica


Nekoliko zemalja u UN pozvalo Kubu da poštuje ljudska prava - Izazov\nNekoliko zemalja u UN pozvalo Kubu da poštuje ljudska prava\nNovi magazin 16. maja 2018. 18:50\nNekoliko zemalja pozvalo je danas Kubu da prekine represiju nad aktivistima za ljudska prava na sastanku UN u Ženevi tokom kojeg je šef kubanske diplomatije Bruno Rodriges optužio one koji žele promenu vlasti na Kubi da su „strani agenti“.\nTaj poziv dolazi pošto je Visoki komesarijat UN za ljudska prava prošle nedelje saopštio da je nekoliko kubanskih zvaničnika sprečilo određen broj aktivista za ljudska prava i predstavnika civilnog društva da putuju u inostranstvo i prisustvuju jednom sastanku sa zvaničnicima UN-a.\nRodriges je danas na sastanku Saveta UN za ljudska prava rekao da je prioritetna obaveza svake države garancija poštovanja ljudskih prava.\n„Međutim, ne može da se smeni, u okviru nekog plana promene režima iz inostranstva, politički sistem i ustavni poredak koju su Kubanci slobodno izabrali“, dodao je kubanski ministar i dodao da su oni koji deluju na takav načnin, agenti zapadnihh zemalja u službi neke strane sile.\nKuba je okrenula novi list u svojoj istoriji 19. aprila, imenovanjem Migela Dijasa-Kanela kao naslednika Raula Kastra.\nZapadne zemlje i dalje kritikuju Kubu zbog ljudskih prava. Među njima su SAD, Francuska, Velika Britanija i Nemačka, koje su zatražile da se prekine zlostavljanje aktivista i omogući njihovo slobodno kretanje.


Trka za titulu - Hoćemo li večeras imati jasniju sliku? - Sportske.net\nTrka za titulu - Hoćemo li večeras imati jasniju sliku?\nVelika borba za šampionsku titulu, koju čitavog proleća vode Crvena zvezda i Partizan, ulazi u samu završnicu. Mnogi su odavno prognozirali da će odluka pasti u ''večitom derbiju'', koji je na programu u sledećem kolu, ali ''večitima'' ni danas neće biti lako, pogotovo Partizanu.\nAktuelni šampion i u 25. kolo ulazi sa tri boda zaostatka, a osim toga crno-beli danas imaju veoma težak ispit u Kruševcu, koji je njihov trener Marko Nikolić čak okarakterisao kao najvažniju utakmicu sezone za Partizan!\nViše je razloga za ovakvu tvrdnju, pre svega zbog kvaliteta ekipe koju vodi Nenad Lalatović, njihovog velikog motiva u današnjem meču, na njihovom terenu, ali i činjenice da je jesenas Napredak bio na pragu pobede i u Humskoj, kada su crno-beli izvukli bod tek u samom finišu.\nTakođe, Napredak danas nastupa u kompletnom sastavu, dok trener Partizana ne može da računa na pouzdanog Miroslava Vulićevića, a u tim se vraćaju golman Lukač i Danko Lazović, tek oporavljeni od povreda.\nPrema tome, Partizan ponovo ima veliki teret imperativa pobede, pod kojim je već dva puta ovog proleća popustio, ali treći put to, jednostavno, ne sme da mu se desi ako želi odbranu trona.\nKakve god kadrovske probleme da imaju, crno-beli ne mogu da traže bilo kakve izgovore za eventualni neuspeh, jer bi se u tom slučaju praktično oprostili od titule, čak i ako u sledećem kolu dobiju derbi, pod uslovom, naravno, da Crvena zvezda nastavi seriju pobeda, u šta će retko ko posumnjati posle 14 vezanih trijumfa crveno-belih.\nZvezda danas na Marakani igra sa niškim Radničkim, koji ovog proleća ne pruža partije na onom nivou iz jesenjeg dela sezone i teško je očekivati neko iznenađenje, imajući u vidu da ekipa Slaviše Stojanovića na svom terenu igra sve bolje, ubedljivije i efikasnije.\nNa kraju, da se podsetimo koje još utakmice treba da odigraju crno i crveno-beli do kraja sezone.\n25. kolo: Napredak - Partizan (22.04.2014, 16 časova)\n25. kolo: Crvena zvezda - Radnički Niš (22.04.2014, 18 časova)


Prva predstava u novoj pozorišnoj zgradi septembra 2019. godine? - juGmedia\nKomentari su isključeni na Prva predstava u novoj pozorišnoj zgradi septembra 2019. godine?\nProšlo je skoro šest i po godina od požara u kojem je izgorela zgrada pozorišta “Bora Stanković” u Vranju, ustanova kulture od suštinskog značaja stara preko 120 godina.\nVranje još uvek nema svoju pozoršinu kuću bez koje je ostalo zbog požara koji je postavljen u bespravno podignutoj diskoteci u blizini teatra. Vranjanci su, čini se, prestali da se nadaju da će obnova ikada biti završena, jer se, kao što kažu pojedini građani, u medijima, od samog požara spekulisalo oko datuma otvaranja nove pozorišne zgrade.\n“Viđali smo u medijima brojne datume, najave i svake godine smo očekivali da će se zgrada rekonstruisati, da kao u dobra stara vremena odlazimo u pozorište i uživamo u sjajnim predstavama koje prave naši talentovani glumci. Ne možemo dozvoliti da umetnost u gradu Borisava Stankovića zaćuti. Ali, evo, ispostavilo se da ni danas, nakon toliko godina, stvar nije gotova”, razočaran je jedan Vranjanac.\nDirektor Pozorišta “Bora Stanković” Nenad Jović, ističe da je u toku druga faza radova na obnovi zgrade izgorelog vranjskog teatra.\n“Ova faza podrazumeva grube građevinske radove, kompletnu elektro i vodovodnu instalaciju, mašinske radove i slično. Građevinski radovi se privode kraju, što podrazumeva celokupnu unutrašnju i spoljnu fasadu, elektro radovi takođe i trenutno se radi na instalaciji telekomunikacione mreže i mreže niskog napona u zgradi”, kaže Jović za Jugmediu.\nPrema njegovim rečima, vodovodni radovi su takođe pri kraju, a u narednom periodu će se intenzivno raditi na mašinskim radovima oko grejanja i ventilaciji zgrade.\n“Vrednost napomenute faze je 40 miliona dinara bez PDV-a, i taj ugovor je potpisan 14. decembra 2014. godine. Svi radovi se izvode planiranom dinamikom, uprkos rešavanju velikih problema koji su uočeni posle završetka prve faze izgradnje”, napominje Jović.\nRadi podsećanja, druga faza radova počela je početkom aprila, jer se sa radovima stalo 2015. godine kada su radnici preduzeća Vodovod osetili tegobe i prve simptome zbog prisutnog oplatola u malteru koji je korišćen u toku prve faze građevinskih radova.\nKada se počelo sa drugom fazom radova na obnovi pozorišne zgrade, gradonačelnik Slobodan Milenković, istakao je da je nakon prve faze usledio veoma dug proces dekontaminacije, ali je najvažnije da je dobijen zvanični izveštaj od instituta Vinče da je pozorište dekontamirano, te da je bez kancerogenih materija i potpuno bezbedno za dalje izvođenje građevinskih radova i za dalju upotrebu.\n“Nakon druge, sledi treća faza, a to je opremanje pozorišta, scenografija, rasveta, ozvučenje, a procenjena vrednost za kompletno uređenje enterijera je oko 30 miliona dinara“, rekao je tada Milenković i napomenuo da je do sada u rekonstrukciju zgrade pozorišta utrošeno oko 90 miliona dinara.\nDirektor vranjskog teatra Nenad Jović, nada se da će Vranjanci prvu predstavu odgledati naredne godine u septembru.\n“Iskreno se nadam da će Vranjanci odgledati prvu predstavu u novoj zgradi početkom sledeće sezone, ali ostavimo sve nadležne da rade svoj posao jer je u poslednjih godinu dana, za razliku od prethodnih, mnogo toga urađeno za izgradnju iste, ako se zna da je postojao ogroman problem sa dekontaminacijom”, zaključio je Jović za Jugmediu.\nIzmenjen PDR niškog aerodroma zbog izgradnje kontrolnog tornja\nStajkovčanke digle bunu: Deca se uvašljivila bez vode\nStotinak domaćinstava u vlasotinačkom selu Stajkovcu od početka juna je bez vode jer su se pokvarile crpne pumpe, pa su žene, koje najviše trpe posledice, preuzele na sebe obavezu pregovora sa lokalnom samoupravom, u kojoj ukazuju na niz problema oko vodosnabdevanja…\nVRANJE - U Sužbi hHitne medicinske pomoći u Vranju rečeno je večeras juGmediji da se broj pacijenata koji se javljaju sa povredama zadobijenim usled padova izuzetno povećao. Dežurni lekar Miloš Petrušević kaže da je u toku dana bilo oko 50 intervencija…\nNIŠ - Izložbom naivnog meksičkog slikarstva I ciklusom Bunjuelovih filmova na dve lokacije u gradu od 16. do 19.oktobra Niški kulturni centar (NKC) organizuje Dane meksičke kulture. (više…)\nSvečana akademija povodom Dana Vojne bolnice\nU niškom Domu vojske održana je svečana akademija povodom Dana vojne bolnice, čime je obeležena 141 godina postojanja ove ustanove, jedne od najstarijih u Srbiji. (više…)


Šojgu je citiran u utorak, kada je rekao da će vježba nazvana "Vostok (istok)-2018.", biti održana u ruskom centralnom i istočnom dijelu zemlje i u njima će učestvovati skoro 300.000 trupa, više od 1.000 aviona, dvije flote, Pacifička i Sjeverna, i sve ruske vazdušne jedince.\n"Ovu su najveće vježbe koje će se održati u Rusiji od 1981.", rekao je Šojgu novinarima.\nVježba "Vostok-2018." će se održati od 11. do 15. septembra uz učešće kineskog i mongolskog vojnog personala, naveli su ruski mediji.\nNa pitanje o tome koliko će koštati takva vojna vježba i čime se opravdava, portparol Kremlja, Dmitrij Peskov je rekao da su takve ratne igre "esencijalne" u sadašnjoj međunarodnoj situaciji, koja je kako je tvrdi "često agresivna i neprijateljska prema našoj zemlji".\n"Vostok demonstrira fokus Rusije na vježbe konflikta velike skale. Uklapa se u obrazac koji smo vidjeli već neko vrijeme: mnogo nasrtljivija Rusija značajno povećava svoj vojni budžet i svoje vojno prisustvo", rekao je White u pisanom odgovoru agenciji Reuters.


Evropski parlament traži ruske agente u evropskim medijima - 12.05.2015, Sputnik Srbija\nEvropski parlament traži ruske agente u evropskim medijima\nEvropski parlament je predložio Evropskoj komisiji i zemljama EU da se pozabave istragom medija i organizacija — ruskih agenata, pripreme planove suprotstavljanja... 12.05.2015, Sputnik Srbija\n07:00 12.05.2015 (Osveženo: 16:19 05.10.2015)\nEvropski parlament je predložio Evropskoj komisiji i zemljama EU da se pozabave istragom medija i organizacija — ruskih agenata, pripreme planove suprotstavljanja „ruskoj propagandi“ i pruže veću pomoć ruskim nevladinim organizacijama, nalazi se u usvojenom izveštaju komiteta EP za spoljne poslove.\n„EP poziva Evropsku komisiju i zemlje-članice EU da naprave mehanizam za sakupljanje, praćenje i pronalaženje finansijske, političke i tehničke pomoći koju Rusija pruža političkim partijama i drugim organizacijama u EU sa ciljem da se proceni njeno učešće i uticaj na politički život i javne rasprave u EU“, kaže se u izveštaj.\nIstovremeno, komitet EP je naveo „važnost stalne političke i finansijske pomoći organizacijama koje su po mišljenju EP nezavisne, aktivistima civilnog društva, medijima i nevladinim organizacijama u Rusiji i uspostavljanje kontakata sa ruskim organizacijama i zvaničnim licima koja su sklona da razvijaju alternativne vidike političkih i diplomatskih odnosa sa EU“.\nEP poziva Evropsku komisiju da bez čekanja izdvoji potrebna sredstva za finansiranje konkretnih projekata, usmerenih na suprotstavljanje ruskoj propagandi unutar i van Evropske unije, navodi se u dokumentu.EP poziva Evropsku komisiju da bez čekanja izdvoji potrebna sredstva za finansiranje konkretnih projekata, usmerenih na suprotstavljanje ruskoj propagandi unutar i van Evropske unije, navodi se u dokumentu.\nEP pozdravlja inicijativu pokretanja televizija na ruskom jeziku sa ciljem pružanja kredibilne i dostupne alternative za rusku manjinu u EU i zemljama koje su obuhvaćene evropskim programom „Istočno partnerstvo“ (Azerbejdžan, Jermenija, Belorusija, Gruzija, Moldavija i Ukrajina).\nOsim toga, Evropska komisija je preporučila da se pripremi plan akcija za jačanje analitičkih i posmatračkih mogućnosti, posebno na ruskom jeziku kako bi se identifikovalo i brzo i adekvatno reagovalo na, navodno, „namerno iskrivljivanje informacija“ od strane Moskve.


03.11.2017 u 19:19\nSAD sprovele prve vazdušne napade na Islamsku državu u Somaliji\nMOGADIŠ- Američka vojska prvi put je sprovela vazdušne udare na borce Islamske države u Somaliji, zemlji na rogu Afrike u kojoj se ta grupa širi. Somalija je inače dugo bila pod pretnjom ekstremističke grupe Al Šabab povezane s Al Kaidom, ali sad se tu učvršćuje i grupa povezana s Islamskom državom. Američki zvaničnik koji nije želeo da mu se navede ime jer nije ovlašćen da govori o misiji, rekao je da su dva vazdušna napada sprovedena u severoistočnoj Somaliji, prvi oko ponoći po lokalnom vremenu a drugi danas pre podne, navodi agencija AP. Američka komanda u Africi saopštila je ubrzo potom da je „nekoliko terorista” ubijeno u dva vazdušna napada na borce Islamske države u Somaliji. U saopštenju se navodi da su napadi izvršeni rano jutros u severoistočnoj Somaliji u\n03.11.2017 u 16:44\nTramp: Nisam siguran da Tilerson ostaje\nVAŠINGTON - Američki predsednik Donald Tramp kaže da nije siguran da li će šef diplomatije Reks Tilerson ostati na toj funkciji do kraja mandata poručivši da samo on kao šef Bele kuće određuje spoljnu politiku SAD. On je, takođe, rekao da „nije baš srećan” što neki zaposleni u Stejt departmentu ne podržavaju njegovu agendu, prenosi Rojters. U intervjuu za Foks njuz kasno sinoć, Tramp je napao Tilersonovo ministarstvo rekavši da samo on određuje američku spoljnu politiku.\n19.10.2017 u 10:27\nZvaničnica SAD: Teroristi planiraju još jedan 11. septembar\nLondon - Ekstremisti Islamske države i druge terorističke grupe planiraju novi veliki teroristički napad poput onog koji se dogodio 11. septembra 2001, upozorila je v.d. ministra SAD za unutrašnju bezbednost Elejn Djuk, objavio je „Dejli mejl”. Đuk je u američkoj ambasadi u Londonu istakla da su džihadisti koristili napade noževima i kombijima kako bi svoje članove držali posvećenima, kao i da planiraju još jednu „veliku eksploziju” sličnu onoj užasnoj iz septembra 2001. Ona je, pozivajući se na podatke obaveštajnih službi, rekla da ekstremisti planiraju da obore avione i tako izazovu ogroman broj civilnih žrtava. Kako je istakla, Islamska država je trenutno u „prelaznom” periodu gde se fokusira na mnogo veći završetak. Djuk, koja je služila za vreme mandata tri američka\n18.10.2017 u 12:15\nInterpol upozorava: Džihadisti se vraćaju u BiH\nSARAJEVO - Jirgen Štok, generalni sekretar „Interpola” izjavio je danas u Sarajevu da se, zbog povratka džihadista i njihovog poraza u Iraku i Siriji menja međunarodna i bezbednosna situacija što zahteva od svih da bolje sarađuju i razmenjuju podatke. On je na konferenciji za novinare, nakon današnjeg sastanka sa Draganom Mektićem, ministrom bezbednosti BiH i sa direktorima policijskih agencija u BiH, rekao da su pretnje od međunarodnog terorizma, organizovanog i sajber kriminala, veće nego ranije na međunarodnom nivou. „Mnogo su kompleksne i ni jedna zemlja nije u situaciji da se sama izbori sa tim pretnjama. Jedinice za sprovođenje zakona, policijske agencije, zbog terorističkih pretnji i napada koji se dešavaju u svim delovima sveta, zaista su u situaciji da treba koristiti uspostavljene


Komesar za pregovore o proširenju Han u Beogradu 20. novembra - EU Delegacija u Srbiji\nKomesar za pregovore o proširenju Han u Beogradu 20. novembra\nBy Jovan objavljeno\t 07/11/2014 Vesti\nKomesar Johanes Han, koji je zadužen za evropsku politiku susedstva i pregovore o proširenju, posetiće Beograd u novoj ulozi 20. novembra. Han je već posetio Srbiju kao komesar za regionalnu politiku radi procene šteta od majskih poplava.\nPoseta na samom početku Hanovog mandata je znak da su pregovori o proširenju jednako prioritetni kao i pre i da je evropska perspektiva zemalja Zapadnog Balkana realna.\nKomesarova poseta Srbiji je deo njegovog plana da u skorije vreme poseti sve zemlje Jugoistočne Evrope.\nHan željno očekuje susret sa Vladom Srbije i ključnim akterima kako bi ih ohrabrio da nastave sa reformskim procesom tokom pregovora o proširenju. Pored usklađivanja sa evropskim zakonodavstvom i jačanja vladavine prava, od izuzetne važnosti su i ekonomske reforme.\nHan veruje da pregovori i reforme nisu samo puki birokratski proces. Takođe je važno da njihovo sprovođenje zaista pozitivno utiče na živote ljudi.\n„EU je jača sa bliskim partnerima: radujem se što danas počinjem saradnju sa susednim zemljama sa juga i istoka, kao i sa zemljama koje su u procesu proširenja,“ tvitovao je Johanes Han 1. novembra, po stupanju na novu dužnost.\nKomesar – Evropska politika susedstva i pregovori o proširenju


Gradski zavod za javno zdravlje - Beograd - Kvalitet rada u bolnicama u Beogradu\nKvalitet rada u bolnicama u Beogradu\nBolnice u Beogradu se razlikuju po nameni, veličini, vrsti, dužini hospitalizacije, nivou zaštite, nastavnom statusu i opremljenosti, zbog čega pokazatelji kvaliteta prevashodno služe samim bolnicama za praćenje kvaliteta rada tokom različitih vremenskih perioda i za procenu uspešnosti primenjenih mera za unapređenje kvaliteta.\nNa osnovu analize pokazatelja kvaliteta rada u 26 bolnica za period od 2007. do 2014. godine, utvrđeno je da osam od devet definisanih pokazatelja pokazuju pozitivne promene:\nprosečna dužina bolničkog lečenja u beogradskim bolnicama skraćena je sa 10,8 na 9,1 dan;\nbroj pacijenata čije se lečenje završilo smrtnim ishodom lagano se smanjuje, odnosno stopa bolničkog letaliteta smanjena je sa 3% na 2,8%;\njedna četvrtina svih smrtnih ishoda se dešava u prvih 48 sati od bolničkog prijema;\nprocenat obdukovanih pacijenata iznosi oko 12% i ima lagano rastući trend, a najviše obdukcija obavi se u pedijatrijskim bolnicama, što odgovara rezultatima iz drugih država;\nprocenat kliničkih dijagnoza koje su podudarne sa obdukcionim dijagnozama u 2014. godini iznosi 88%, što je najveća vrednost u analiziranom periodu;\nbroj medicinskih sestara po zauzetoj postelji, kao indirektan pokazatelj kvaliteta, ima lagano rastući trend;\nprocenat pacijenata koji se prate po definisanom procesu zdravstvene nege je takođe u porastu, svaki četvrti bolnički pacijent praćen je na ovaj način;\nbroj sestrinskih otpusnih pisama patronažnoj službi se povećava iz godine u godinu, što govori o unapređenju kvaliteta sestrinske nege.\nSvaki treći pacijent lečen je na odeljenju intenzivne nege, a zastupljenost pacijenata kod kojih je izvršen ponovni prijem na odeljenje intenzivne nege u toku iste epizode bolničkog lečenja povećan je za 1,1%, s tim što povećanje vrednosti ovog pokazatelja verovatno ukazuje na bolje evidentiranje i izveštavanje.\nGodišnje se u bolnicama u Beogradu hospitalizuje oko 280.000 pacijenata, sa tendencijom laganog porasta. Najveći broj pacijenata, oko 60% od ukupnog broja, leči se u Kliničkom centru Srbije i četiri kliničko-bolnička centra.


Izvor: RTS, 22.Jul.2019, 15:01\nMinistar trgovine, turizma i telekomunikacija Rasim Ljajić sastao se sa ministrom uprave za digitalni prostor NR Kine Džuangom Žungvenom, sa kojim je razgovarao o unapređenju saradnje dve zemlje u oblasti telekomunikacija i informaciono-komunikacionih tehnologija.\nTokom sastanka kineski ministar je istakao spremnost Kine za pomoć Srbiji u razvoju različitih projekata digitalne ekonomije, kako >> Pročitaj celu vest na sajtu RTS << bi naša zemlja postala lider u Jugoistočnoj Evropi u ovoj oblasti.\nPrvi takav projekat biće implementacija programa različitih servisa "pametnih gradova" najpre u Nišu tokom sledeće godine, a kasnije i u ostalim većim gradovima u Srbiji.\nDžuang je takođe preneo zainteresovanost vodećih kineskih kompanija iz oblasti telekomunikacija za učešće u razvoju 5G mreže u Srbiji.\nRasim Ljajić izrazio je zadovoljstvo dosadašnjom saradnjom dve zemlje u oblasti informaciono - komunikacionih tehnologija, navodeći da je jedan od najvidljivijih rezultata na tom planu izgradnja optičkih mreža koju "Telekom" realizuje sa kineskom kompanijom "Huavej", a koja će omogućiti da oko 750.000 domaćinstava u Srbiji ima najbrži mogući pristup internetu.\nRadio Televizija Vojvodine: Saradnja Srbije i Kine u oblasti digitalne ekonomije\nMinistar uprave za digitalni prostor Kine, Džuang Žungven je danas u Beogradu preneo da su vodeće kineske kompanije zainteresovane za učešće u razvoju 5G mreže u Srbiji. Kineski ministar je to rekao na sastanku s ministrom trgovine, turizma i telekomunikacija Srbije, Rasimom Ljajićem.Ljajićevo...